sagorsarker/bangla-wikipedia huggingface dataset:
ফ্র্যাঙ্ক ওফ্যারেল

ফ্র্যান্সিস "ফ্র্যাঙ্ক" ওফ্যারেল (ইংরেজি: Frank O'Farrell "ফ্র্যাংক্‌ ঔফ্যারেল্‌") (জন্ম অক্টোবর ৯, ১৯২৭ কর্ক, আয়ারল্যান্ড) একজন আইরিশ সাবেক ফুটবল খেলোয়াড় ও ম্যানেজার।
কর্ক ইউনাইটেড ফুটবল ক্লাবের হয়ে ফ্রাঙ্ক ও'ফেরেল তার খেলোয়াড়ী জীবন শুরু করেন। পরে ১৯৪৮ সালের জানুয়ারিতে দলবদল করে ওয়েস্ট হাম ইউনাইটেড দলে যোগ দেন। প্রায় বিস্মৃত তবে কীর্তিমান এই খেলোয়াড় খেলা শিখতে থাকেন। আপটন পার্কে থিতু হতে তার কিছু সময় লাগে, কারণ তিনি ছিলেন অন্তর্মুখী স্বভাবের। তবে ১৯৫০ সালের শেষের দিকে তিনি দলে উজ্জ্বল ভূমিকা রাখতে শুরু করেন এবং দলের নিয়মিত সদস্যে পরিনত হন। আয়ারল্যান্ডের পক্ষে খেলা নয়টি ম্যাচের প্রথমটি তিনি খেলেন ১৯৫২ সালের ৭ মে যাতে তার দল অস্ট্রিয়ার কাছে ৬-০ ব্যবধানে পরাজিত হয়।
১৯৫৬ সালের নভেম্বরে তিনি প্রেস্টন নর্থ এন্ড দলে যোগ দেন। ১৯৫৭-৫৮ মৌসুমে প্রথম বিভাগে তার দল উভসের কাছে প্রথম স্থান বিসর্জন দিয়ে রানার্স-আপ হয়। সে বছর ওয়েস্ট হ্যামে ও'ফেরেলের সাবেক সতীর্থরা দ্বিতীয় বিভাগে চ্যাম্পিয়ন হয় এবং প্রথম বিভাগ ফুটবল লীগে উন্নীত হয়।
১৯৬১ সালে আঘাতের জন্য তিনি খেলোয়াড় হিসেবে অবসর নেন এবং সে বছরেরই মে মাসে ওয়েমাউথ ফুটবল ক্লাবের খেলোয়াড়-ম্যানেজার হিসেবে দায়িত্ব নেন। ১৯৬৫ সালে তিনি টরকুয়ে ইউনাইটেডের ম্যানেজার হন। প্রথম মৌসুমেই তিনি দলকে এক ধাপ ওপরে উন্নীত করেন এবং পরের দুইটি মৌসুমে ৬ষ্ঠ ও ৭ম অবস্থান দখল করেন।
১৯৬৮ সালের ডিসেম্বর মাসে তিনি লিচেস্টার সিটির দায়িত্ব গ্রহণ করেন। এসময় লুটন টাউনের অ্যালান ব্রাউনও একই পদের জন্য চেষ্টা করেছিলেন। একারণে ব্রাউনকে লুটন থেকে বরখাস্ত করা হয়, এবং তিনি টরকুয়ের ম্যানেজার হন। যদিও লিচেস্টার সে মৌসুমে প্রথম বিভাগ থেকে নেমে দ্বিতীয় বিভাগে স্থান পেয়েছিল, তবে ও'ফেরেল দলকে এফএ কাপের ফাইনালে নিয়ে যান। এখানে তারা ম্যানচেস্টার সিটির কাছে ১-০ গোলে পরাস্ত হন।
১৯৭১ সালের জুন মাসে লিচেস্টারকে দ্বিতীয় বিভাগের শিরোপা এবং প্রথম বিভাগে উন্নীত করার পর তাকে ম্যানচেস্টার ইউনাইটেডের ম্যানেজার হিসেবে নিয়োগ দেয়া হয়। তিনি মাত্র আঠারো মাস এ পদে ছিলেন। মৃদুভাষী এই আইরিশ জর্জ বেস্টের খারাপ ফর্মের ওপর নিয়ন্ত্রণ প্রতিষ্ঠা করতে পারেননি। তিনি তাকে বন্ধু করেছেন, তাকে সাহস যুগিয়েছেন এবং শেষ পর্যন্ত তাকে একাদশের বাইরে রেখেছেন। বেস্টকে বদলীর তালিকায় রাখার পর তিনি আবিষ্কার করেন বেস্ট ও স্যার ম্যাট বাজবি সমস্যা সমাধানে গোপনে দেখা করেছেন। এর ফলে ও'ফেরেলের নিয়ন্ত্রণ শেষ হয়ে যায়। ড্রেসিংরুমে বিবাদের ফলে দলকে মূল্য দিতে হয় এবং ক্রিস্টাল প্যালেসের বিপক্ষে দল ৫-০ গোলে বিধ্বস্ত হয়। এ খেলার মাধ্যমে তার ভাগ্য নির্ধারিত হয় এবং ১৯৭২ সালের ডিসেম্বরে চুক্তির সাড়ে তিন বছর আগেই ও'ফেরেলকে বরখাস্ত করা হয়।
১৯৭৩ সালের নভেম্বরে তিনি কার্ডিফ সিটি ফুটবল ক্লাবের ম্যানেজার হন, কিন্তু ১৯৭৪ সালের এপ্রিলে ইস্তফা দিয়ে ইরান দলের কোচের দায়িত্ব পান এবং এশিয়ান কাপে অংশগ্রহণ করেন।
১৯৭৬ সালে তিনি আবার টরকুয়ে ইউনাইটেডে ম্যানেজার হিসেবে প্রত্যাবর্তন করেন। ১৯৭৭ সালের মার্চে মাইক গ্রীনকে দায়িত্ব দেয়া হলে তিনি সাধারণ ম্যানেজারের দায়িত্ব পান। ১৯৮১ সালের জুনে তিনি আবার টরকুয়ে ইউনাইটেডের ম্যানেজার হন। পরে ব্রুস রিওক ১৯৮২ সালের জুনে নিয়োগ পেলে তিনি আবার সাধারণ ম্যানেজারের দায়িত্বে ফিরে যান। ১৯৮৩ সালে অবসর গ্রহণের আগ পর্যন্ত তিনি সেখানে কাজ করেছেন।
আবেরডিন ফুটবল ক্লাব

আবেরডিন ফুটবল ক্লাব (; সাধারণত আবেরডিন এফসি নামে পরিচিত) হচ্ছে আবেরডিন ভিত্তিক একটি স্কটিশ পেশাদার ফুটবল ক্লাব। এই ক্লাবটি বর্তমানে স্কটল্যান্ডের শীর্ষ স্তরের ফুটবল লীগ স্কটিশ প্রিমিয়ারশিপে খেলে। এই ক্লাবটি ১৯০৩ সালের ১৪ই এপ্রিল তারিখে প্রতিষ্ঠিত হয়েছে। আবেরডিন এফসি তাদের সকল হোম ম্যাচ আবেরডিনের পিটোড্রি স্টেডিয়ামে খেলে থাকে; যার ধারণক্ষমতা হচ্ছে ২০,৮৬৬। বর্তমানে এই ক্লাবের ম্যানেজারের দায়িত্ব পালন করছেন ডেরেক ম্যাকইনস এবং সভাপতির দায়িত্ব পালন করছেন ড্যাভ করম্যাক। ইংরেজ গোলরক্ষক জোসেফ পিটার লুইস এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, আবেরডিন এফসি এপর্যন্ত ১৭টি শিরোপা জয়লাভ করেছে; যার মধ্যে ৪টি স্কটিশ লীগ, ১টি স্কটিশ চ্যাম্পিয়নশিপ, ৭টি স্কটিশ কাপ এবং ৬টি স্কটিশ লীগ কাপ শিরোপা রয়েছে। অন্যদিকে ইউরোপীয় এবং আন্তর্জাতিক প্রতিযোগিতায়, এপর্যন্ত কেবলমাত্র ২টি শিরোপা জয়লাভ করেছে; যার মধ্যে ১টি উয়েফা কাপ উইনার্স কাপ এবং ১টি উয়েফা সুপার কাপ শিরোপা রয়েছে।
রিচার্ড টলম্যান

রিচার্ড চেইস টলম্যান (মার্চ ৪, ১৮৮১ - সেপ্টেম্বর ৫, ১৯৪৮) একজন মার্কিন গাণিতিক পদার্থবিজ্ঞানী এবং ভৌত রসায়নবিদ। তিনি তাত্ত্বিক বিশ্বতত্ত্বের উন্নয়নকল্পে মৌলিক ভূমিকা রেখেছেন এবং এ বিষয়ক পরিসাংখনিক বলবিজ্ঞানের নীতি নির্ধারণের দায়িত্ব পালন করেছেন। মূল তিনি ক্যালটেকে ভৌত রসায়ন ও গাণিতিক পদার্থবিজ্ঞানের অধ্যাপক ছিলেন।
টলম্যান ১৮৮১ সালের ৪ মার্চ ম্যাসাচুসেটসের ওয়েস্ট নিউটনে জন্মগ্রহণ করেন। তিনি ম্যাসাচুসেট্‌স ইনস্টিটিউট অফ টেকনোলজি থেকে রাসায়নিক প্রকৌশলে ১৯০৩ সালে ব্যাচেলর ডিগ্রি এবং ১৯১০ সালে পিএইচডি ডিগ্রি অর্জন করেন। তিনি ১৯২২ সালে আমেরিকান অ্যাকাডেমি অব আর্টস অ্যান্ড সায়েন্সেস এর ফেলো নির্বাচিত হন। ঐ বছরই তিনি ক্যালিফোর্নিয়া ইনস্টিটিউট অফ টেকনোলজি এর শিক্ষক হিসেবে যোগদান করেন, যেখানে তিনি ভৌত রসায়ন ও গাণিতিক পদার্থবিজ্ঞানের অধ্যাপক হন এবং পরে গ্র্যাজুয়েট স্কুলের ডীন নিযুক্ত হন।
কম্পনশীল মহাবিশ্ব

কম্পনশীল মহাবিশ্ব (oscillatory universe) কয়েকটি বিশ্বতাত্ত্বিক নীতির একটি অংশ যেখানে বলা হয় যে মহাবিশ্ব অসীম, বা অনির্দিষ্ট, স্বনির্ভর চক্রে আবর্তিত হয়। ১৯২২ সালে বিজ্ঞানী আলেক্সান্ডার ফ্রিডম্যান এই নকশা প্রণয়ন করেছিলেন। পরবর্তীতে ১৯৩৪ সালে রিচার্ড টলম্যান এর উন্নয়ন করেন।
১৯২০ এর দশকে তাত্ত্বিক পদার্থবিদ, বিশেষ করে আলবার্ট আইনস্টাইন, কম্পনশীল মহাবিশ্বের নকশার সম্ভাবনা মহাবিশ্বের বিকাশ নকশার বিকল্প হিসেবে বিবেচনা করেন। ১৯৩৪ সালে রিচার্ড টলম্যান প্রমাণ করে যে কম্পনশীল মহাবিশ্বের নকশায় সমস্যার কারণে এই প্রাথমিক প্রচেষ্টাসমূহ ব্যর্থ হয়: তাপগতিবিদ্যার দ্বিতীয় সূত্র অনুসারে, এনট্রপি শুধু বৃদ্ধিই পেতে পারে। ২০১১ সালে ২০০,০০০ ছায়াপথ ও ৭ বিলিয়ন কসমিক বছরের উপর পাঁচ-বছরের জরিপে উল্লেখ করা হয় যে, তমোশক্তি ত্বরক গতিতে আমাদের মহাবিশ্বকে পৃথক করছে।
একই বিষয়ের ভিত্তিতে ভিন্ন কম্পনশীল বিশ্বতত্ত্ব হল ফ্যান্টম শক্তি। ২০০৭ সালে নর্থ ক্যারোলিনা বিশ্ববিদ্যালয় এর লরিস বাম ও পল ফ্রাম্পটন তমোশক্তির প্রাকল্পিক রূপ হিসেবে এই ফ্যান্টম শক্তির প্রস্তাবনা করেন।
আবুল হুসসাম

অধ্যাপক আবুল হুসসাম একজন বাংলাদেশী বিজ্ঞানী, তিনি দীর্ঘদিন গবেষণা করে কম খরচে ভূ-গর্ভস্থ আর্সেনিকযুক্ত পানি পরিশোধনের পদ্ধতি আবিষ্কার করেছেন।
আবুল হুসসাম ১৯৫২ সালে বাংলাদেশের (তৎকালীন পূর্ব পাকিস্তান) কুষ্টিয়া জেলায় জন্মগ্রহণ করেন।
আবুল হুসসাম ঢাকা বিশ্ববিদ্যালয় এর রসায়ন বিভাগ থেকে ১৯৭৫ সালে বিএসসি এবং ১৯৭৬ সালে এমএসসি সম্পন্ন করেন। ১৯৭৮ সালে তিনি মার্কিন যুক্তরাষ্ট্রে উচ্চশিক্ষার উদ্দ্যেশে গমন করেন। ১৯৮২ সালে যুক্তরাষ্ট্রের পিটসবার্গ বিশ্ববিদ্যালয় থেকে এনালিটিক্যাল রসায়নে পিএইচডি ডিগ্রী লাভ করেন। এই সময় তিনি মার্কিন যুক্তরাষ্ট্রের নাগরিকত্ব গ্রহণ করেন।
অধ্যাপক হুসসাম তার কর্মজীবনের এক বৃহৎ অংশ কাটিয়েছেন সেন্টারভাইলস্থ ভার্জিনিয়াতে, গবেষণা কর্মের মাধ্যমে। সেখানে তিনি বাংলাদেশ ও পূর্ব ভারতীয় ভূখণ্ডের ভূগর্ভস্থ পানিতে থাকে আর্সেনিক ও এর প্রতিকার নিয়ে গবেষণা করেন। হুসসাম আর্সেনিক নিয়ে তার গবেষণা কর্ম শুরু করেন ১৯৯৩ সাল থেকে। নব্বই দশকের মাঝামাঝিতে তিনি পানিতে থাকা আর্সেনিকের মাত্রা প্রায় নির্ভুল ভাবে নির্ণয় করাতে সক্ষম যন্ত্র আবিষ্কার করেন। চূড়ান্ত সাফল্য এলো একটি সরল ও সহজ রক্ষণাবেক্ষণ সুবিধা সম্পন্ন পানি বিশুদ্ধকরণ যন্ত্র বা ছাঁকনির মাধ্যমে। এই পানি বিশুদ্ধকরণ যন্ত্রটি মূলত একটি ফিল্টার বা ছাঁকনি বিশেষ যা পানিতে থাকা আর্সেনিক ও আরও কিছু ক্ষতিকর খনিজ পদার্থকে পরিস্রাবণ করার মাধ্যমে পানিকে পানযোগ্য করে তোলে। এই বিশুদ্ধকরণ যন্ত্রে বালি, কাঠ কয়লা, ক্ষুদ্র ইটের খোয়া ও কাস্ট আয়রন (ঢালাই লোহা) ব্যবহার করা হয়। ফিল্টার বা ছাঁকনিটি আর্সেনিক দোষিত পানির প্রায় সমস্ত আর্সেনিক অবমুক্ত করার ক্ষমতা রাখে।
বিভিন্ন আন্তর্জাতিক ও প্রখ্যাত জার্নালে অধ্যাপক হুসসামের প্রায় শতাধিক প্রকাশনা রয়েছে। এছাড়াও বিভিন্ন আন্তর্জাতিক সম্মেলন ও অনুষ্ঠানে তার উপস্থাপনা রয়েছে।
আক্রমণভাগের খেলোয়াড় (ফুটবল)

ফুটবল খেলাতে আক্রমণভাগের খেলোয়াড়, ফরওয়ার্ড বা স্ট্রাইকার হচ্ছে সে সমস্ত খেলোয়াড় যারা ফুটবলের বিপক্ষদলের দলের গোলপোস্টের সবচেয়ে কাছে থাকেন (আগে বা অ্যাটাকার বলতেও স্ট্রাইকার/ফরোয়ার্ড বোঝানো হত, তবে চলতি ধারা অনুযায়ী যার পায়ে বল থাকে তাকেই অ্যাটাকার বলা হয়)। তার প্রধান কাজ বিপক্ষ দলের জালে বল প্রবেশ করানো। অন্যান্য দায়িত্বের মধ্যে অন্য খেলোয়াড়কে গোল করার সুযোগ তৈরি করে দেয়া, আক্রমণের সময় বল ধরে রাখা অন্যতম। আধুনিক ফুটবলে একটি দলে একসাথে এক থেকে তিনজন স্ট্রাইকার খেলেন। তবে দুইজন স্ট্রাইকার সবচেয়ে বেশি ব্যবহৃত হয়। যেহেতু অন্যান্য খেলোয়াড়দের তুলনায় স্ট্রাইকারগণ অনেক বেশি গোল করে থাকেন, তাই সাধারণত তাদের বাজারমূল্য সর্বোচ্চ হয়ে থাকে।
আধুনিক দল গঠনে সাধারণত এক থেকে তিনজন ফরোয়ার্ড অন্তর্ভুক্ত থাকে; উদাহরণস্বরূপ, সাধারণ ৪-২-৩-১ গঠনের মধ্যে একজন ফরওয়ার্ড অন্তর্ভুক্ত রয়েছে। অপ্রচলিত গঠনে তিনজনেরও বেশি ফরওয়ার্ড , বা একজনও অন্তর্ভুক্ত নাও করতে পারে। 
কেন্দ্রীয় আক্রমণকারী খেলোয়াড়ের (ইংরেজিতে "সেন্টার ফরোয়ার্ড") প্রধান কাজ একটাই, গোল করা। ফুটবল কোচেরা সাধারণত বিপক্ষ দলের রক্ষণভাগের ঘাড়ের ওপর দলের একজন স্ট্রাইকারকে অবস্থান নিতে বলেন এবং দলের অন্য আক্রমণাত্মক ফরোয়ার্ডকে গোলের উপযোগী পাস জোগাড়ের দায়িত্ব দেন, যিনি অপেক্ষাকৃত মধ্যমাঠে থাকেন। প্রথম স্ট্রাইকারকে সাধারনভাবে "টার্গেট ম্যান" নামে ডাকা হয়, যিনি বিপক্ষ দলকে অন্য দিকে ধাবিত করেন অথবা নিজে গোল করেন বা অন্য সতীর্থকে গোল করতে সাহায্য করেন।
একজন স্ট্রাইকার একজন সেন্টার ফরোয়ার্ডের তুলনায় কিছুটা আলাদা। স্ট্রাইকাররা বিপক্ষের রক্ষণ দেয়াল ভেদ করতে অধিক পারদর্শী। তারা দূর্দান্ত বল নিয়ন্ত্রণ, ড্রিবলিং ক্ষমতার অধিকারী হয়ে থাকেন। একজন ভাল মানের স্ট্রাইকার উভয় পায়েই নির্ভুল শট নিতে পারেন। যদিও অনেক স্ট্রাইকার ৯ নম্বর জার্সি পরিধান করেন, ঐতিহ্যগতভাবে ১০ নম্বর জার্সিই এর সাথে সম্পর্কিত। তবে কিছু স্ট্রাইকারদের ৭ এবং ১১ নম্বর জার্সি পরিহিত অবস্থায়ও দেখা যায়।
ফুটবলে ডিপ-লায়িং ফরোয়ার্ডদের একটি লম্বা ইতিহাস রয়েছে। কিন্তু তাদেরকে বিভিন্ন সময়ে বিভিন্ন পরিভাষায় প্রকাশ করা হয়েছে। বাস্তবে, এ ধরনের খেলোয়াড়দের ইনসাইড ফরোয়ার্ড বা ডিপ-লায়িং সেন্টার ফরোয়ার্ড বলা হয়ে থাকে। সাম্প্রতিককালে, এ ধরনের খেলোয়াড়দের আরও দুইটি প্রকরণ তৈরি হয়েছে: সেকেন্ড বা শ্যাডো বা সাপোর্ট বা অক্সিলিয়ারি স্ট্রাইকার।
সেকেন্ড স্ট্রাইকাররা সাধারণত মেইন স্ট্রাইকারদের পেছনে অবস্থান করে। এদের খেলার ধরন কিছুটা অ্যাটকিং মিডফিল্ডারদের মত, তবে পার্থকটা হল সেকেন্ড স্ট্রাইকারদের গোল করার দায়িত্ব একটু বেশিই। একজন সেকেন্ড স্ট্রাইকার বল নিয়ন্ত্রণ, ড্রিবলিং, ছোট পাস, দৃষ্টি এবং ফিনিশিং-এ দক্ষ হয়ে থাকেন। এই অবস্থানের খেলোয়াড়দের খুব জটিল এবং অত্যন্ত গুরুত্বপূর্ণ দায়িত্ব পালন করতে হয়। ফুটবলে এই খেলোয়াডদেরকেই সাধারণত সবচেয়ে প্রতিভাবান মনে করা হয়। দিয়েগো মারাদোনা এই ধরনের খেলোয়াড়দের একটি বড় উদাহরণ।
ফলস ৯ হচ্ছে এমন একটি প্রক্রিয়া যার মাধ্যমে আক্রমণ ভাগের কোনো খেলোয়াড়কে মাঠের মধভাগে খেলানো হয়। এতে করে প্রতিপক্ষ দলের রক্ষণভাগের খেলোয়াড়েরা দ্বিধায় পড়ে যায় তাদের পুর্বপরিকল্পিত প্ল্যানিং নিয়ে। তখন হয়তো তারা ছোটোখাটো হাডলের মাধ্যমে নতুন করে পরিকল্পনা করে থাকে।
ডেভ সেক্সটন

ডেভ সেক্সটন (জন্ম এপ্রিল ৬, ১৯৩০, লন্ডন) একজন অবসরপ্রাপ্ত ইংরেজ ফুটবল ম্যানেজার ও খেলোয়াড়।
সাবেক পেশাদার বক্সার আর্চি সেক্সটনের ছেলে, ডেভ ১৯৪৮ সালে ওয়েস্ট হ্যাম ইউনাইটেডের হয়ে খেলোয়াড়ী জীবন শুরু করেন। সাধারণত তিনি মাঝ-আক্রমনভাগে খেলতেন। তিনি লুটন টাউন, লেটন ওরিয়েন্ট, ব্রাইটন & হোভ অ্যালবিওন, এবং ক্রিস্টাল প্যালেস দলে খেলেছেন। তার শ্রেষ্ঠ সফলতা আসে ১৯৫৭-৫৮ মৌসুমে যখন তিনি তৃতীয় বিভাগ লীগ জেতেন।
১৯৬৫ সালে তিনি লেটন ওরিয়েন্টের কোচ হিসেবে তার কোচিং ক্যারিয়ার শুরু করেন। ১৯৬৬ সালে আর্সেনালের ম্যানেজার বার্টি মি তাকে প্রথম একাদশের কোচ হিসেবে নিয়োগ দেন। একবছর পর চেলসির ম্যানেজার টমি ডোচার্টি পদত্যাগ করলে তিনি সে দলের ম্যানেজার নিযুক্ত হন। তিনি দলকে ১৯৭০ সালে এফএ কাপ এবং ১৯৭১ সালে কাপ উইনার্স কাপ জেতান। চেলসি ১৯৭২ সালের লীগ কাপের ফাইনালে উঠলেও জিততে পারেননি। পরে সেক্সটন কয়েকজন গুরুত্বপূর্ণ খেলোয়াড়, যেমনঃ পিটার অসগুড এবং অ্যালান হাডসন প্রমুখকে বিক্রি করে দেন। এগুলো সহ ক্লাবের আরো নানান সমস্যার কারণে সেক্সটন সফলতা পাননি এবং ১৯৭৪-৭৫ মৌসুমের শুরুতে তাকে বরখাস্ত করা হয়।
কিছুকাল পরেই তিনি কুইনস পার্ক রেঞ্জারস দলের ম্যানেজার হন। সে দলের উৎকৃষ্ট খেলোয়াড় স্ট্যান বোলস, জেরি ফ্রান্সিস প্রমুখের সাথে তিনি চেলসি থেকে জন হলিনস ও ডেভিড ওয়েব কে কিনে আনেন। সেক্সটন দলটিকে লীগ শিরোপার কাছাকাছি নিয়ে যান। তারা যখন সবগুলো খেলা শেষ করেন তখন তারা লীগে শীর্ষ অবস্থানে ছিলেন। তবে লিভারপুল শেষ খেলায় উলভারহ্যাম্পটন ওয়ান্ডারার্সকে হারালে তারা শিরোপা লাভে সমর্থ হননি।
তিনি পরে ম্যানচেস্টার ইউনাইটেড দলের ম্যানেজার হয়। মজার ব্যাপার হলো চেলসির মত এখানেও তিনি টমি ডোচার্টির পরিবর্তে ম্যানেজার হন। তবে তিনি রক্ষণাত্মক ফুটবল খেলান যা সমর্থকের কাছে পছন্দনীয় ছিলনা। লাজুক স্বভাবের এই ব্যক্তি গণমাধ্যম ও খেলোয়াড়দের সাথে ঠিকমত কথাবার্তা চালাতে পারতেন না, যার ফলে ওল্ড ট্রাফোর্ডে তার ক্যারিয়ার সফল হয়নি এবং তিনি একটি শিরোপাও জেতাতে পারেননি। এর মধ্যে একটি উল্লেখযোগ্য খেলায় ১৯৭৯ সালের এফএ কাপের ফাইনালে তারা ৩-২ গোলে আর্সেনালের কাছে হেরে যান এবং লিভারপুলের পেছনে ১৯৭৯-৮০ মৌসুমে লীগ রানার্স-আপ হন। ১৯৮১ সালের এপ্রিলে সেক্সটনকে বরখাস্ত করা হয়, যদিও তিনি তার শেষ সাত ম্যাচে জয়লাভ করেছিলেন। এরপর তিনি আধা-অবসরে যাওয়ার আগে কনভেন্ট্রি সিটির ম্যানেজার হয়েছিলেন।
ইংল্যান্ড অনূর্ধ্ব-২১ দলের হয়ে সেক্সটন অনেক সফল এবং তিনি দুবার উয়েফা অনূর্ধ্ব-২১ চ্যাম্পিয়নশিপ জিতেছেন। এরপর তিনি এফএ-এর প্রথম টেকনিক্যাল পরিচালক নিযুক্ত হন ১৯৮৪ সালে। তিনি সকল স্তরের কোচের জন্য ট্যাকল সকার নামে একটি বই লিখেছেন।
রন অ্যাটকিনসন

রোনাল্ড ফ্রাঙ্কলিন অ্যাটকিনসন, সাধারণত যিনি "বিগ রন" নামেই পরিচিত (জন্ম ১৮ মার্চ, ১৯৩৯) একজন ইংরেজ সাবেক ফুটবল খেলোয়াড় এবং ম্যানেজার। সাম্প্রতিক সময়ে তিনি ব্রিটেনের জনপ্রিয় ফুটবল পণ্ডিত। তিনি রুপকার্থে বিভিন্ন বর্ণনা দেয়ার জন্য বিখ্যাত, যাকে বিগ রনিবাদ বা রনিংলিশ নামে ডাকা হয়ে থাকে। তবে সাম্প্রতিক কালে তিনি বর্ণবাদী মন্তব্য করার কারণে বিতর্কিত হয়েছেন।
রন অ্যাটকিনসন লিভারপুলে জন্ম নিলেও জন্মের কয়েক সপ্তাহ পরে বার্মিংহামে স্থানান্তরিত হন। তার খেলোয়াড়ী জীবনে তিনি তেমন কিছু অর্জন করতে সমর্থ হননি। ১৭ বছর বয়সে তিনি অ্যাস্টন ভিলা ক্লাবের হয়ে চুক্তি করেন কিন্তু কখনো সেই দলের প্রথম একাদশের হয়ে মাঠে নামেননি। ১৯৫৯ সালে তিনি অক্সফোর্ড ইউনাইটেড ক্লাবে যোগ দেন। এখানে তিনি তার ছোটভাই গ্রাহাম অ্যাটকিনসনের সাথে খেলেন। এখানে তিনি উইং-হাফ হিসেবে ৫০০টির মত ম্যাচ খেলেন এবং "দ্য ট্যাঙ্ক" উপাধি পান। তিনি ছিলেন ইউনাইটেডের অধিনায়ক। তার সময়ে ১৯৬২ থেকে ১৯৬৮ এই ছয় বছরে ইউনাইটেড দক্ষিণের লিগ থেকে উন্নতি করে দ্বিতীয় বিভাগে স্থান অর্জন করে। তিনিই প্রথম অধিনায়ক যিনি একটি ক্লাবের দক্ষিণ লিগ থেকে তিনটি বিভাগ পেরুনোর সময় কোন দলকে নেতৃত্ব দিয়েছেন।
ব্রায়ান রবসন

ব্রায়ান রবসন (জন্ম জানুয়ারি ১১, ১৯৫৭) একজন সাবেক ইংল্যান্ড, ওয়েস্ট ব্রমউইচ অ্যালবিওন, এবং ম্যানচেস্টার ইউনাইটেড ফুটবল খেলোয়াড় যিনি তার দেশের অধিনায়কত্ব করেছেন। তিনি বড় হয়েছেন ডারাহাম কাউন্টির উইটন গিলবার্টে। পরে তার পরিবার চেস্টার-লি-স্ট্রিট এ স্থানান্তরিত হয়। রবসনের ভাল ফোল করার রেকর্ড রয়েছে। তিনি ভাল পাস, ট্যাক্‌ল করতে পারতেন এবং হেড করাতেও দক্ষ ছিলেন। মিডলসব্রোতে খেলোয়াড় ম্যানেজার হিসেবে তার ম্যানেজার হিসেবে যাত্রা শুরু হয়।
তিনি সম্প্রতি শেফিল্ড ইউনাইটেড দলের ম্যানেজার হয়েছেন।
ক্যান্টনীয় উপভাষা

ক্যান্টনীয় হল ইউয়ে ভাষার (চৈনিক: 粵語 ম্যান্ডারিন উচ্চারণে: "উ্যয়ে উ্য", ক্যান্টনীয় উচ্চারণে: "উ্যৎ উ্য") একটি উপভাষা।
ইউয়ে ভাষা গণচীনের কুয়াংচৌ শহরসহ (চৈনিক: 廣州, ইংরেজি: Canton "ক্যান্টন্‌") কুয়াংতোং প্রদেশের (চৈনিক: 廣東) প্রায় ৭ কোটি লোক কথা বলে। এছাড়া হংকং, মাকাউ এবং দক্ষিণ-পূর্ব এশিয়া, ইউরোপ ও উত্তর আমেরিকার চাইনাটাউনগুলিতে এই ভাষা প্রচলিত। ধারণা করা হয় তং রাজবংশের শাসনামলে (৬১৮-৯০৭ খ্রিস্টাব্দ) অন্যান্য চীনা উপভাষা থেকে এটি স্বতন্ত্র হয়ে পড়ে।
ইউয়ে চীনের একটি প্রধান ভাষা, এবং মান্য ইউয়ে বা ক্যান্টনীয় হচ্ছে হংকং, মাকাউ, ও কুয়াংচৌ শহরগুলোর প্রচলিত উপভাষা।
চীনে ম্যান্ডারিন ভাষার প্রমিতকরণের ফলে ক্যান্টনীয় ভাষাভাষী এলাকাগুলিতে ইদানীং ক্যান্টনীয়-ম্যান্ডারিন দ্বিভাষিকতা বৃদ্ধি পেয়েছে।
হংকং শহরে ক্যান্টনীয় ও ইংরেজি ভাষাগুলো দুটই সরকারি ভাষা। হংকঙের প্রশাসন, ব্যবসা ও গণমাধ্যমে এটিই ব্যবহৃত। উদাহরণস্বরূপ, হংকঙের গুরুত্বপূর্ণ ও জনপ্রিয় চলচ্চিত্র শিল্প ক্যান্টনীয় ভাষাভিত্তিক।
সিমবিয়ান সি প্লাস প্লাস

সিমবিয়ান সি প্লাস প্লাস (Symbian C++)একটি বিশেষ রকমের প্রোগ্রামিং পরিভাষা । এটি সিমবিয়ান অপারেটিং সিস্টেম (Symbian OS) দ্বারা চালিত মোবাইল ফোনসমুহে সফট্ওয়্যার তৈরি করতে ব্যবহার করা হয়ে থাকে। এটি মূলত সি++ (C++) এর একটি সামান্য পরিবর্তিত রূপ । মোবাইল ফোনসমূহের স্বল্প স্মৃতি ও কার্যক্ষমতায় কাজ করার উপযোগী করে গড়ে তোলা হয়েছে।
সিমবিয়ান সি++ এর বিবর্তনের ইতিহাস সিমবিয়ান অপারেটিং সিস্টেম এর বিবর্তনের সাথে যুক্ত । ১৯৮০ সালে সায়ন (Psion) নামে একটি কোম্পানি প্রতিষ্ঠিত হয় যারা PDA যন্ত্র তৈরি করে থাকে । প্রতিষ্ঠিত হবার কয়েক বছরের মধ্যেই তারা ব্যাপক সফলতা লাভ করে । তাদের PDA যন্ত্রগুলির সহজভাবে ব্যবহার যোগ্য KeyBoard, ছোট আকৃতি, এবং কম শক্তিতে বেশি সময় ধরে চলার উপযোগী ছিল । ১৯৯৭ সালে সায়ন তাদের চতুর্থ প্রজন্মের Operating System সহ Series 5 PDA বাজারে ছাড়ে । এর আগের প্রজন্মের যন্ত্রগুলিতে SIBO [Sixteen Bit Organizers] ব্যবহার করা হয়েছিল । ১৯৮০ সাল থেকে ১৯৯০ সালের মধ্যে যন্ত্রের আকৃতি ছোট হতে থাকে এবং একই সাথে যন্ত্রগুলি ব্যপক জনপ্রিয়তা পেয়ে যায় । একারণে ৯০ এর দশকের মাঝামাঝি সময় থেকে মোবাইল যন্ত্রের প্রস্তুতকারীরা একটি উপযুক্ত Operating System এর খোঁজ করতে থাকে যেটিকে সহজভাবে মোবাইল ফোনসমূহে ব্যবহার করা যাবে । এই লক্ষে ১৯৯৮ সালের জুন মাসে সিমবিয়ান প্রতিষ্ঠিত হয় । এটি প্রতিষ্ঠিত হয় সায়ন এর Software Division এর সাহায্যে । এটি নকিয়া,এরিকসন,মটোরোলা,প্যানাসনিক এবং সায়ন এর যুগ্ম সম্পত্তি ছিল । এর সদর দপ্তর এবং প্রধান কার্যালয় ছিল লন্ডন এ । সিমবিয়ান কে মূলত মোবাইল ফোনসমূহে ব্যবহার করার সিদ্ধান্ত নেয়া হয়, হাতে পরিবহনযোগ্য কম্পিউটার সমূহে নয় । এজন্য এর একটি নতুন নামকরণ করা হয় ইপোক (EPOC)। প্রতিষ্ঠিত হবার এক বছরের মধ্যে সিমবিয়ান কোম্পানি EPOC Release 5 বাজারে ছাড়ে ।
পল ম্যাকগ্রাথ

পল ম্যাকগ্রাথ (জন্ম ডিসেম্বর ৪, ১৯৫৯, লন্ডন, ইংল্যান্ড) একজন সাবেক আন্তর্জাতিক ফুটবল খেলোয়াড়, যিনি ডিফেন্ডার হিসেবে জাতীয় পর্যায়ে প্রজাতন্ত্রী আয়ারল্যান্ড দলে খেলেছেন। তিনিই প্রথম মিশ্র রক্তের আইরিশ ফুটবল তারকা।.
ম্যাকগ্রাথ আইরিশ মা এবং নাইজেরীয় পিতার সন্তান। লেখক ডোনাল্ড ম্যাকরের মতে ম্যাকগ্রাথ গর্ভে আসার পর তার পিতা লাপাত্তা হয়ে যান। তার চার সপ্তাহ বয়সে তার মা তাকে দত্তক দেন। তার মা তিনি যে গর্ভবতী তা তার স্বামীর কাছ থেকে লুকাতে এবং মিশ্র রক্তের নিগ্রো সন্তান জন্ম দেয়ার ভয়ে গোপনে লন্ডনে চলে যান। যদিও তার মা পরে তাকে খুঁজে বের করেন, যিনি তখন পল নওবিলো নামে পরিচিত ছিলেন, ততদিনে কয়েকটি এতিমখানায় প্রতিপালিত হন।
স্কুলে থাকার সময় তিনি "পিয়ার্স রোভার্স" দলে এবং পরে "ড্যালকি ইউনাইটেড" দলে খেলেন। তিনি স্বল্পকালের জন্য ধাতু কারখানায় শ্রমিক ও নিরাপত্তা রক্ষীর কাজ করেছেন। ১৯৮১ সালে সেইন্ট প্যাট্রিক এথলেটিকের পক্ষে তিনি পেশাদার ফুটবল শুরু করেন। এখনেই তিনি তার ডাকনাম "দ্য ব্লাক পার্ল অব ইঞ্চিকোর" লাভ করেন এবং আয়ারল্যান্ড পেশাদার ফুটবল এসোসিয়েশনের বর্ষসেরা খেলোয়াড়ের খেতাব জেতেন।
১৯৮৫ সালে ম্যানচেস্টার ইউনাইটেডের ম্যানেজার রন এটকিনসন তাকে দলে ভেড়ান। এখানে তিনি একমাত্র এফএ কাপ শিরোপা জেতেন ১৯৮৫ সালে। ম্যাকগ্রাথ দলের শ্রেষ্ঠ ডিফেন্ডার হলেও আহতথাকার কারণে তিনি অ্যালেক্স ফার্গুসনের দলে নিয়মিত স্থান পাননি। ম্যাকগ্রাথ ও ফার্গুসনের সম্পর্ক ভাল ছিলনা এবং ম্যাকগ্রাথ মদের নেশায় নেশাগ্রস্থ হয়ে পড়লে ইউনাইটেড তাকে প্রশংসা পত্রসহ ১০০'০০০ পাউন্ডের অবসর গ্রহণের চুক্তির প্রস্তাব দেয়। ম্যাকগ্রাথ তা প্রত্যাখ্যান করেন এবং পরে এস্টন ভিলারে যোগদেন ১৯৮৯ সালে। এখানে থাকাকালে ম্যাকগ্রাথ হাঁটুর আঘাত সত্ত্বেও তার ক্রীড়াজীবনের কিছু শ্রেষ্ঠ ম্যাচ খেলেন। ম্যাকগ্রাথ আসার প্রথম মৌসুমেই ভিলা লিগ রানার্স আপ হয়। এর পরের মৌসুম ভাল না গেলেও তার পরের মৌসুমে ভিলা আবার রানার্স আপ হয়। তিনি ছিলেন এসময় ভিলার রক্ষণব্যুহ্যের অতন্দ্র প্রহরী এবং তাকে অতিক্রম করে যোগ করতে দলগুলোর অনেক বেগ পেতে হয়েছে। এই কৃতিত্বপূর্ণ খেলার কারণে তাকে ১৯৯৩ সালের পিএফএ বর্ষসেরা খেলোয়াড়ের সম্মানে ভূষিত করা হয়। এর পরে তিনি ডার্বি কাউন্টি (১৯৯৬-৯৭), এবং শেফিল্ড ইউনাইটেড (১৯৯৭-৯৮) দলের হয়েও খেলেছেন।
তিনি অতিরিক্ত মদ্যপানের কারণে প্রায়ই অনেক ম্যাচ খেলতে পারেননি। বিভিন্ন ইনজুরির কারণে তার হাটুতে আটবার অস্ত্রপোচার করতে হয়েছে।
মার্ক হিউজ

লেসলি মার্ক হিউগস (জন্ম নভেম্বর ১, ১৯৬৩, রেক্সহ্যাম, ওয়েলস), ডাকনাম "স্পার্কি", একজন সাবেক ওয়েলশ ফুটবল খেলোয়াড় ও বর্তমানে ব্ল্যাকবার্ন রোভারস ম্যানেজার। ওয়েলস দলের হয়ে তিনি ৭২ টি আন্তর্জাতিক খেলায় অংশগ্রহণ করে ৭২টি গোল করেছেন। তিনি ছিলেন প্রতিভাবান স্ট্রাইকার যিনি নিজে গোল করতে এবং অন্যকে সাহায্য করতে সিদ্ধহস্ত ছিলেন।
বিদ্যালয় ত্যাগ করার পর ১৯৮০ সালে হিউগস ম্যানচেস্টার ইউনাইটেডে যোগ দেন। তবে ম্যানচেস্টার ইউনাইটেডের পক্ষে অভিষেক হতে তার আরো তিন বছর সময় লাগে। অক্সফোর্ড ইউনাইটেডের বিপক্ষে এফএ কাপে ১-১ গোলে ড্রতে তার অভিষেক হয়। অন্যান্য অনেক ইউনাইটেড তারকার মত "স্পার্কি" অভিষেক ম্যাচেই গোল করে জনপ্রিয় খেলোয়াড়ে পরিনত হন। তিনি দলের নিয়মিত সদস্যে পরিনত হন।
ম্যানচেস্টার ইউনাইটেডের সাথে
চেলসির সাথে
ব্ল্যাকবার্ন রোভার্সের সাথে
গর্ডন স্ট্র্যাচান

গর্ডন ডেভিড স্ট্র্যাচান (জন্ম ৯ ফেব্রুয়ারি ১৯৫৭, এডিনবরা) একজন অবসরপ্রাপ্ত স্কটিশ ফুটবল খেলোয়াড় এবং বর্তমানে ফুটবল ম্যানেজার। তিনি বর্তমানে সেল্টিকের ম্যানেজার হিসেবে কাজ করছেন। তার সফল খেলোয়াড়ী জীবনে তিনি ডান্ডি (১৯৭৪-১৯৭৭), আবেরডিন (১৯৭৭-১৯৮৪), ম্যানচেস্টার ইউনাইটেড (১৯৮৪-১৯৮৯), লিডস ইউনাইটেড (১৯৮৯-১৯৯৫) এবং কনভেন্ট্রি সিটি (১৯৯৫-১৯৯৭) প্রভৃতি দলে খেলেছেন। তিনি স্কটল্যান্ড জাতীয় দলের হয়ে ৫০টি আন্তর্জাতিক ম্যাচ খেলেছেন। তিনি ছিলেন একজন আক্রমণাত্মক, দক্ষ ডান পার্শ্বীয় মধ্যমাঠের খেলোয়াড়। গর্ডন স্ট্র্যাচানের ছেলে গ্যাভিন স্ট্র্যাচানও একজন ফুটবলার।
নরম্যান হোয়াইটসাইড

নরম্যান হোয়াইটসাইড (জন্ম মে ৭, ১৯৬৫) একজন সাবেক উত্তর আয়ারল্যান্ডীয় ফুটবল খেলোয়াড় যিনি দুটি বিশ্বকাপে নিজ দেশের প্রতিনিধিত্ব করেছেন। ইনজুরির কারণে মাত্র ২৬ বছর বয়সে তার খেলোয়াড়ি জীবন শেষ হওয়ার আগে তিনি ম্যানচেস্টার ইউনাইটেড (২৭৩ খেলায় ৬৬ গোল) ও এভারটন ক্লাবে খেলেছেন।
লন্ডন স্টক এক্সচেঞ্জ

লন্ডন স্টক এক্সচেঞ্জ (এলএসই) একটি শেয়ার বাজার যেটি যুক্তরাজ্যের লন্ডনে অবস্থিত। এটি ১৮০১ সালে প্রতিষ্ঠিত হয়। এটি বিশ্বের অন্যতম বৃহৎ শেয়ার বাজার। এখানে যুক্তরাজ্যের বিভিন্ন প্রতিষ্ঠান ছাড়াও বহির্বিশ্বের অনেক প্রতিষ্ঠানের শেয়ার কেনাবেচা হয়।
বর্তমানে এটি সেইন্ট পল ক্যাথেড্রালের কাছে প্যাটারনস্টার স্কয়ারে অবস্থিত।
ক্রিস্টাল প্যালেস ফুটবল ক্লাব

ক্রিস্টাল প্যালেস ফুটবল ক্লাব (; সাধারণত ক্রিস্টাল প্যালেস এফসি এবং সংক্ষেপে ক্রিস্টাল প্যালেস নামে পরিচিত) হচ্ছে সেলহার্স্ট ভিত্তিক একটি ইংরেজ পেশাদার ফুটবল ক্লাব। এই ক্লাবটি বর্তমানে ইংল্যান্ডের শীর্ষ স্তরের ফুটবল লিগ প্রিমিয়ার লিগে প্রতিযোগিতা করে। এই ক্লাবটি ১৯০৫ সালের ১০ই সেপ্টেম্বর তারিখে প্রতিষ্ঠিত হয়েছে। ২৫,৪৮৬ ধারণক্ষমতাবিশিষ্ট সেলহার্স্ট পার্কে "দ্য ঈগলস" নামে পরিচিত ক্লাবটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন ইংরেজ সাবেক ফুটবল খেলোয়াড় রয় হজসন এবং সভাপতির দায়িত্ব পালন করছেন স্টিভ প্যারিশ। বর্তমানে ইংরেজ রক্ষণভাগের খেলোয়াড় জোল এডওয়ার্ড ফিলিপ ওয়ার্ড এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, ক্রিস্টাল প্যালেস এপর্যন্ত ৬টি শিরোপা জয়লাভ করেছে; যার মধ্যে দুইটি ইএফএল চ্যাম্পিয়নশিপ, একটি ইএফএল লিগ ওয়ান শিরোপা রয়েছে। উইলফ্রিদ জাহা, হুলিয়ান স্পেরোনি, ডজি ফ্রিডম্যান, ক্লিন্টন মরিসন এবং অ্যান্ডি জনসনের মতো খেলোয়াড়গণ ক্রিস্টাল প্যালেসের জার্সি গায়ে মাঠ কাঁপিয়েছেন।
১৯০৫–০৬ মৌসুমে, পেশাদার ফুটবল ক্লাব হিসেবে প্রথম মৌসুমে ক্রিস্টাল প্যালেস ইংল্যান্ডের পেশাদার ফুটবল ক্লাবগুলোর মধ্যকার আয়োজিত ইংরেজ ফুটবল লিগ পদ্ধতির তৎকালীন "৭ প্রদান করা হয়নি" স্তরের পেশাদার ফুটবল লিগ সাউদার্ন ফুটবল লিগে প্রতিদ্বন্দ্বিতা করেছিল; জ্যাক রবসনের অধীনে উক্ত মৌসুমে ক্রিস্টাল প্যালেস ১৯ জয় এবং ৪ ড্রয়ে সর্বমোট ৪২ পয়েন্ট অর্জন করে ১৯০৫–০৬ সাউদার্ন ফুটবল লিগের পয়েন্ট তালিকায় ১ম স্থান অর্জন করেছিল। সাউদার্ন ফুটবল লিগের উক্ত মৌসুমে ইংরেজ আক্রমণভাগের খেলোয়াড় আর্চি নিডহ্যাম ২১টি গোল করে ক্রিস্টাল প্যালেসের হয়ে সর্বোচ্চ গোল করেছিলেন।
ক্লাব প্রতিষ্ঠার প্রায় ৮৪ বছর পর, ১৯৮৯–৯০ মৌসুমে ক্রিস্টাল প্যালেস প্রথমবারের মতো ইংল্যান্ডের পেশাদার ফুটবলের শীর্ষ স্তর ফুটবল লিগ প্রথম বিভাগে অংশগ্রহণ করতে সক্ষম হয়েছিল। ১৯৮৯ সালের সালের ১৯শে আগস্ট তারিখে, ফুটবল লিগ প্রথম বিভাগে ক্লাব ইতিহাসে নিজেদের প্রথম ম্যাচে স্টিভ কোপেলের অধীনে ক্রিস্টাল প্যালেস কুইন্স পার্ক রেঞ্জার্সের কাছে ২–০ গোলের ব্যবধানে পরাজিত হয়েছিল। ১৯৮৯–৯০ ফুটবল লিগ প্রথম বিভাগে ক্রিস্টাল প্যালেস ১৩টি জয় এবং ৯টি ড্রয়ে সর্বমোট ৪৮ পয়েন্ট অর্জন করে পয়েন্ট তালিকায় ১৫তম স্থান অর্জন করেছিল, যেখানে মার্ক ব্রাইট ১৭টি গোল করে লিগে ক্রিস্টাল প্যালেসের হয়ে সর্বোচ্চ গোলদাতা হয়েছিলেন।
নটিংহ্যাম ফরেস্ট ফুটবল ক্লাব

নটিংহ্যাম ফরেস্ট ফুটবল ক্লাব (; এছাড়াও নটিংহ্যাম ফরেস্ট এফসি অথবা শুধুমাত্র নটিংহ্যাম ফরেস্ট নামে পরিচিত) হচ্ছে নটিংহ্যাম ভিত্তিক একটি ইংরেজ পেশাদার ফুটবল ক্লাব। এই ক্লাবটি বর্তমানে ইংল্যান্ডের ১ম স্তরের ফুটবল লিগ প্রিমিয়ার লিগ খেলে। এই ক্লাবটি ১৮৬৫ সালে প্রতিষ্ঠিত হয়েছে। নটিংহ্যাম ফরেস্ট তাদের সকল হোম ম্যাচ নটিংহ্যামের সিটি গ্রাউন্ডে খেলে থাকে; যার ধারণক্ষমতা হচ্ছে ৩০,৪৪৬। চিরপ্রতিদ্বন্দ্বী নটস কাউন্টির ঠিক বিপরীত দিকেই এই ক্লাবটি অবস্থিত। বর্তমানে এই ক্লাবের ম্যানেজারের দায়িত্ব পালন করছেন স্টিভ কুপার এবং সভাপতির দায়িত্ব পালন করছেন নিকোলাস র‍্যান্ডাল। বর্তমানে ইংরেজ রক্ষণভাগের খেলোয়াড় জোসেফ অ্যাড্রিয়ান ওরেল এই ক্লাবের অধিনায়কের দায়িত্ব পালন করছেন।
সিটি সেন্টারের ঠিক উত্তরে অবস্থিত ফরেস্ট রিক্রিয়েশন গ্রাউন্ড থেকেই এই ক্লাবের নামকরণ করা হয়েছে। এখানেই নটিংহ্যাম গুজ ফেয়ার নামক স্থানে ক্লাবের প্রথম মাঠ ছিল। সাধারণত ফরেস্ট বনামেও এই ক্লাবটি পরিচিত। এই ক্লাবের সাথে ফরেস্ট ফুটবল ক্লাবের কোন সম্পর্ক নেই।
ঘরোয়া ফুটবলে, নটিংহ্যাম ফরেস্ট এপর্যন্ত ১২টি শিরোপা জয়লাভ করেছে; যার মধ্যে ১টি প্রিমিয়ার লিগ, ৩টি ইএফএল চ্যাম্পিয়নশিপ, ২টি এফএ কাপ এবং ৪টি ফুটবল লিগ কাপ শিরোপা রয়েছে। অন্যদিকে ইউরোপীয় এবং আন্তর্জাতিক প্রতিযোগিতায়, এপর্যন্ত ৩টি শিরোপা জয়লাভ করেছে; যার মধ্যে ২টি উয়েফা চ্যাম্পিয়নস লিগ এবং ১টি উয়েফা সুপার কাপ শিরোপা রয়েছে।
উৎস:
ব্রায়ান ম্যাকক্লেয়ার

ব্রায়ান জন ম্যকক্লেয়ার (জন্ম ডিসেম্বর ৮ ১৯৬৩, বেলশিল, স্কটল্যান্ড) একজন সাবেক স্কটিশ আন্তর্জাতিক ফুটবল খেলোয়াড়, যিনি স্ট্রাইকার হিসেবে প্রায় এগার-বছর ম্যানচেস্টার ইউনাইটেড ক্লাবে খেলেছেন। এছাড়া বিখ্যাত স্কটিশ দল সেল্টিক ও মাদারওয়েলের হয়েও তিনি মাঠ কাপিয়েছেন। তার ডাকনাম "চক্কি" কারণ তার নামের শেষাংশ ম্যাকক্লেয়ারের সাথে "চকোলেট এক্লেয়ার্সের" ছন্দময় মিল রয়েছে।
ব্রায়ান বর্তমানে ম্যানচেস্টার ইউনাইটেডের যুব অ্যাকাডেমির পরিচালক। এছাড়া রিজার্ভ দলের কোচ চলে যাওয়ার পর তিনি এ দলের কোচ হিসেবেও দায়িত্ব পালন করছেন।
লিডস ইউনাইটেড ফুটবল ক্লাব

লিডস ইউনাইটেড ফুটবল ক্লাব (; এছাড়াও লিডস ইউনাইটেড এফসি, অথবা শুধুমাত্র লিডস ইউনাইটেড নামে পরিচিত) হচ্ছে লিডস ভিত্তিক একটি ইংরেজ পেশাদার ফুটবল ক্লাব। এই ক্লাবটি বর্তমানে ইংল্যান্ডের দ্বিতীয় স্তরের ফুটবল লিগ ইএফএল চ্যাম্পিয়নশিপে খেলে। এই ক্লাবটি ১৯১৯ সালের ১৭ই অক্টোবর তারিখে লিডস সিটি ফুটবল ক্লাব ভেঙ্গে প্রতিষ্ঠিত হয়েছে। লিডস ইউনাইটেড তাদের সকল হোম ম্যাচ লিডসের এলান্ড রোডে খেলে থাকে; যার ধারণক্ষমতা হচ্ছে ৩৭,৭৯২। বর্তমানে এই ক্লাবের ম্যানেজারের দায়িত্ব পালন করছেন ডানিয়েল ফারকে এবং সভাপতির দায়িত্ব পালন করছেন পরাগ মারাঠে। স্কটিশ রক্ষণভাগের খেলোয়াড় লিয়াম কুপার এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, লিডস ইউনাইটেড এপর্যন্ত ১২টি শিরোপা জয়লাভ করেছে; যার মধ্যে ৩টি ইংরেজ প্রথম বিভাগ/প্রিমিয়ার লিগ, ৪টি ইএফএল চ্যাম্পিয়নশিপ, ১টি এফএ কাপ এবং ১টি ইএফএল কাপ শিরোপা রয়েছে। অন্যদিকে ইউরোপীয় এবং আন্তর্জাতিক প্রতিযোগিতায়, লিডস ইউনাইটেডের সবচেয়ে বড় সাফল্য হচ্ছে ১৯৭৪–৭৫ ইউরোপীয় কাপের রানার-আপ হওয়া, যেখানে তারা জার্মান ক্লাব বায়ার্ন মিউনিখের কাছে ২–০ গোলের ব্যবধানে পরাজিত হয়েছিল।
লিডস ইউনাইটেড হোম ম্যাচে সাদা রঙের জার্সি পরিধান করে। ক্লাবটির লোগোতে ইয়র্কের সাদা গোলাপ লক্ষ্য করা যায় এবং ১৯৭২ সালে প্রকাশিত মার্চিং অন টুগেদার নামক গানটি হচ্ছে এই ক্লাবের দলীয় সঙ্গীত। লিডস ইউনাইটেডের প্রতিদ্বন্দ্বীদের মধ্যে উল্লেখযোগ্য হচ্ছে ম্যানচেস্টার ইউনাইটেড এবং চেলসি। এছাড়াও ক্লাবটির স্থানীয় প্রতিদ্বন্দ্বীদের মধ্যে অন্যতম হচ্ছে হাডার্সফিল্ড টাউন, শেফিল্ড ইউনাইটেড, ব্র্যাডফর্ড সিটি এবং শেফিল্ড ওয়েঞ্জডে।
গ্যারি প্যালিস্টার

গ্যারি এন্ড্রু প্যালিস্টার (জন্ম ৩০ জুন ১৯৬৫, র‌্যামসগেট, কেন্ট, ইংল্যান্ড) একজন ইংরেজ পেশাদার ফুটবল খেলোয়াড়, যিনি ম্যানচেস্টার ইউনাইটেড ক্লাবে আশি ও নব্বই দশকে খেলার জন্য বিখ্যাত।
বিলিংহ্যাম টাউন দলের হয়ে তিনি তার ফুটবল জীবন শুরু করেন। ১৯ বছর বয়সে তিনি ডিফেন্ডার হিসেবে মিডলসব্রোতে যোগ দেন। এখানে তিনি ১৫৬টি লিগ ম্যাচ খেলেছেন। তখন থেকেই ম্যানচেস্টার ইউনাইটেড তার প্রতি আগ্রহ দেখায়। অবশেষে ১৯৮৯ সালের ২৯ আগস্ট তৎকালীন ব্রিটিশ রেকর্ড ২.৩ মিলিয়ন পাউন্ড ফির বিনিময়ে তাকে ম্যানচেস্টার ইউনাইটেড তাকে কেনে। এখানে তার উল্লেখযোগ্য অর্জন হচ্ছে উয়েফা কাপ উইনার্স কাপ জেতা, যাতে ইউনাইটেড ২-১ গোলে বার্সেলোনাকে হারায়।
যদিও তার রক্ষণভাগের কৃতিত্বের কারণে ম্যানচেস্টার ইউনাইটেডের ১৯৯২-৯৩ সালের লিগ ট্রফি জেতার পথ সুগম হয়েছে, তিনি এ মৌসুমে ব্ল্যাকবার্ন রোভার্সের বিরুদ্ধে একটি দর্শনীয় গোলও করেছেন।
ম্যানচেস্টার ইউনাইটেডের পক্ষে খেলা শেষ ১৯৯৭-৯৮ মৌসুমে ম্যানচেস্টার ইউনাইটেড আর্সেনালের পেছনে লিগ দ্বিতীয় হয়।
ম্যানচেস্টার ইউনাইটেডে থাকাকালে প্যালিস্টার তিনটি এফএ কাপ চারটি প্রিমিয়ার লিগ একটি লিগ কাপ এবং একটি উয়েফা কাপ উইনার্স কাপ জেতেন।
অবসরগ্রহণের পর তিনি নিয়মিত টিভিতে ফুটবল বিশেষজ্ঞ হিসেবে কাজ করছেন।
ডেনিস আরউইন

ডেনিস আরউইন (জন্ম অক্টোবর ৩১, ১৯৬৫, কর্ক, আয়ারল্যান্ড) একজন সাবেক আইরিশ ফুটবল খেলোয়াড় যিনি ম্যানচেস্টার ইউনাইটেড ক্লাবে তার দীর্ঘ খেলোয়াড়ী জীবনের জন্য মূলত বিখ্যাত। তিনি ১৯৯০ দশকের ইউনাইটেড দলের অপরিহার্য সদস্য হিসেবে নিজেকে প্রতিষ্ঠিত করেন। তিনি ফুটবলের ইতিহাসের অন্যতম শ্রেষ্ঠ ফুলব্যাক হিসেবে পরিচিত। তিনি ক্লাব ও জাতীয় পর্যায়ে ডান ও বাম যেকোন অবস্থানেই খেলতে পারতেন।
অনেক বছরের জন্য ম্যানচেস্টার ইউনাইটেডের "মি. ভরসা" ছিলেন আরউইন। লিডস ইউনাইটেডের পক্ষে তার খেলায় যাত্রা শুরু হয়। পরে তিনি ওল্ডহ্যাম দলে যোগ দেন। ১৯৯০ সালে তিনি ৬২৫,০০০ পাউন্ডের বিনিময়ে ম্যানচেস্টার ইউনাইটেডে যোগ দেন। এখানে তিনি ২৯৬টি প্রিমিয়ারশিপ ম্যাচ খেলেন এবং বিভিন্ন মেডেল জেতেন, যেমনঃ সাতটি লিগ শিরোপা, তিনটি এফএ কাপ, একটি লিগ কাপ ও একটি চ্যাম্পিয়নস লিগ জেতেন। তিনি রক্ষণভাগের সাথে সাথে পেনাল্টি ও ফ্রিকিক বিশেষজ্ঞও ছিলেন।
২০০৪ সালে অবসরগ্রহণের পর ডেনিস আরউইন ম্যানইউটিভির (MUTV) উপস্থাপক হিসেবে কাজ করছেন।
ম্যানচেস্টার ইউনাইটেড
এভার্টন ফুটবল ক্লাব

এভার্টন ফুটবল ক্লাব (; সাধারণত এভার্টন এফসি এবং সংক্ষেপে এভার্টন নামে পরিচিত) হচ্ছে লিভারপুল ভিত্তিক একটি ইংরেজ পেশাদার ফুটবল ক্লাব। এই ক্লাবটি বর্তমানে ইংল্যান্ডের শীর্ষ স্তরের ফুটবল লিগ প্রিমিয়ার লিগে প্রতিযোগিতা করে। এই ক্লাবটি ১৮৭৮ সালে প্রতিষ্ঠিত হয়েছে। ৩৯,৫৭২ ধারণক্ষমতাবিশিষ্ট গুডিসন পার্কে "দ্য ব্লুজ" নামে পরিচিত ক্লাবটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন ইংরেজ সাবেক ফুটবল খেলোয়াড় শন ডাইশ এবং সভাপতির দায়িত্ব পালন করছেন ফরহাদ মোশিরি। বর্তমানে প্রজাতন্ত্রী আয়ারল্যান্ডীয় রক্ষণভাগের খেলোয়াড় শেমাস কোলম্যান এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, এভার্টন এপর্যন্ত ২৪টি শিরোপা জয়লাভ করেছে; যার মধ্যে নয়টি প্রিমিয়ার লিগ, পাঁচটি এফএ কাপ এবং নয়টি এফএ চ্যারিটি শিল্ড শিরোপা রয়েছে।
ফিল নেভিল

ফিলিপ জন "ফিল" নেভিল (জন্ম জানুয়ারি ২১, ১৯৭৭, বারি, গ্রেটার ম্যানচেস্টার) একজন ইংরেজ পেশাদার ফুটবল খেলোয়াড় যিনি তার খেলোয়াড়ী জীবনের অধিকাংশ সময় ম্যানচেস্টার ইউনাইটেডে কাটিয়েছেন। এ দলে তিনি তরুণ বয়েসে ঢুকেছিলেন তবে বর্তমানে তিনি এভারটনের পক্ষে খেলেন। তিনি ম্যানচেস্টার ইউনাইটেডের বর্তমান অধিনায়ক গ্যারি নেভিলের ভাই এবং ইংল্যান্ড নেটবল খেলোয়াড় ট্রেসি নেভিলের জমজ।
বিভিন্নমুখী খেলোয়াড় ফিল নেভিল তার ইউনাইটেড জীবনেই বেশি সফল ছিলেন। তিনি ইউনাইটেডের হয়ে ৬টি প্রিমিয়ারশিপ, ৩টি এফএ কাপ এবং ১টি উয়েফা চ্যাম্পিয়নস লিগ জিতেছেন। তিনি রক্ষণভাগ অথবা মধ্যমাঠে খেলতে সক্ষম তবে অধিকাংশ সময় তিনি ডান-পেয়ে হওয়া সত্ত্বেও বাম- পেয়ে ফুল-ব্যাক হিসেবে খেলেছেন। তবে কোন অবস্থানে তিনি বেশি দক্ষ তা তার খেলোয়াড়ী জীবনে বোঝা মুশকিল। ইউনাইটেডে শেষ দুই বছর তিনি মধ্যমাঠের খেলোয়াড় হিসেবে খেলেছেন এবং সেই অবস্থানে এখনো এভারটনে খেলছেন।
উল্লুক

উল্লুক হলো গিবন (হাইলোবাটিডি) পরিবারের দুইটি প্রজাতির প্রাণীর সাধারণ নাম।
উল্লুক গিবন জাতের প্রাইমেটদের মধ্যে আকারে দ্বিতীয় বৃহত্তম। বৃহত্তমটি সিয়ামাং। এদের দৈর্ঘ্য প্রায় ৬০ হতে ৯০ সেন্টিমিটার, এবং ওজন ৬ হতে ৯ কেজি। পুরুষ উল্লুক আর মেয়ে উল্লুক আকারে প্রায় একই সমান হলেও এদের গাত্রবর্ণের মধ্যে বেশ পার্থক্য রয়েছে। পুরুষদের গায়ের রং কালো কিন্তু দর্শনীয় সাদা ভ্রু রয়েছে। অন্যদিকে মেয়ে উল্লুকের সারা গায়ে আছে ধূসর-বাদামী লোম। গলা ও ঘাড়ের কাছে লোমগুলো আরো বেশি কালো। এছাড়া মেয়ে উল্লুকের চোখ ও মুখের চারপাশে গোল হয়ে সাদা লোমে আবৃত থাকে যা অনেকটা মুখোশের মতো দেখায়।
প্রায় ছয়/সাত মাসের গর্ভাবস্থা শেষে শিশু উল্লুকের জন্ম হয়। জন্মের সময় এদের গায়ে ঘোলাটে সাদা লোম থাকে। ছয় মাস পর তা লিঙ্গ অনুসারে কালো বা বাদামি ধূসর রং ধারণ করে। জন্মের ৮ থেকে ৯ বছর পর একটি উল্লুক প্রাপ্তবয়স্ক হয়। উল্লুকের আয়ুষ্কাল ২৫ বছর।
উল্লুকরা মূলত বিভিন্ন ধরনের ফল ও ডুমুর খায়। তবে পতঙ্গ, ফুল, কচি পাতা ইত্যাদিও খায়।
উল্লুক সাধারণত সামাজিক হয়ে থাকে এবং পরিবারবদ্ধভাবে বসবাস করে। একটি পরিবারে মা ও বাবা উল্লুকসহ তিন-চারটি বা এর বেশিও উল্লুক থাকতে পারে। এরা উঁচু গাছের মাথায় থাকতে পছন্দ করে। লম্বা হাত ও পায়ের সাহায্যে এরা এক গাছ থেকে আরেক গাছে যাওয়া-আসা করে। উচ্চস্বরে শব্দ করে এরা নিজেদের এলাকা থেকে অন্য উল্লুকদের সরিয়ে রাখে এবং পরিবারের সদস্যদের অবস্থান নির্ধারণ করে। উল্লুক পরিবারগুলো তাদের এলাকা ও এর সীমানা রক্ষা করে চলে এবং প্রায়ই উল্লুক পরিবারগুলোর মধ্যে সীমানা ও খাদ্যের উৎসের অধিকার নিয়ে বিরোধ ও ঝগড়া হয়।
বাংলাদেশের উত্তর-পূর্ব (বৃহত্তর সিলেট]]) ও দক্ষিণ-পূর্ব (চট্টগ্রাম ও পার্বত্য চট্টগ্রাম) এলাকার বন ছাড়াও ভারত (উত্তর-পূর্বাংশ), মিয়ানমার (পশ্চিমাংশ) এবং চীনেও (দক্ষিণাংশে) উল্লুক দেখা যায়। তবে অধুনা বাংলাদেশের সিলেটের একমাত্র মৌলভীবাজার জেলার কমলগঞ্জ উপজেলার লাউয়াছড়ার বনেই রয়েছে বিপন্ন প্রজাতির উল্লুক ()। বর্তমানে পৃথিবীজুড়ে এ উল্লুক বিলুপ্তির দ্বারপ্রান্তে পৌঁছে গেছে। লাউয়াছড়ার বনেও এদের সংখ্যা আশঙ্কাজনক হারে কমছে। দুই দশক আগে (প্রেক্ষিত ২০০৬) এই বনে কয়েক হাজার উল্লুক দেখা যেত। কিন্তু ২০০৬ খ্রিষ্টাব্দে সে সংখ্যা কমতে কমতে একশোর নিচে এসে ঠেকেছে। নির্বিচারে বন ধ্বংসের ফলে উল্লুকের বাসস্থান ও খাদ্য সংকট সৃষ্টিই এদের সংখ্যা হ্রাসের প্রধানতম কারণ। লাউয়াছড়ার বনে বর্তমানে (২০০৬) মাত্র ৪৯টি উল্লুক অবশিষ্ট আছে। নিকটবতী ছাউতলি ও কালাছড়ার বন মিলিয়ে এ সংখ্যা ৬০-এর মতো। লাউয়াছড়া ও এর আশপাশের বনে মোট ১৬টি উল্লুক পরিবার রয়েছে (প্রেক্ষিত ২০০৬)। ভোরবেলা লাউয়াছড়ার বনে গেলে অনেক সময় উল্লুকের দেখা পাওয়া যায়। এই বনে উল্লুকের প্রিয় খাদ্য চাপালিশ ফল।
গত কয়েক বছরে বিভিন্ন সময়ে উল্লুকের প্রজাতিতে অনেক পরিবর্তন হয়েছে।
আর বরইষঊচঅনয়তস
চলমান প্রোগ্রামিং ভাষা

কম্পিউটার বিজ্ঞানের পরিভাষায় চলমান প্রোগ্রামিং ভাষা () বলতে এক শ্রেণীর উচ্চস্তরের প্রোগ্রামিং ভাষাকে বোঝায়। অন্যান্য অনেক প্রোগ্রামিং ভাষা যে কাজ গুলি কম্পাইলকরণ ধাপে নিষ্পন্ন করে, চলমান প্রোগ্রামিং ভাষাগুলিতে সেই কাজগুলি প্রোগ্রাম "রান" করার সময়, "চলমান" অবস্থায় নিষ্পন্ন করা হয়। এদের মধ্যে আছে প্রোগ্রামে নতুন কোড যোগ করা, প্রোগ্রামের ডেফেনিশন ও অবজেক্টগুলি সম্প্রসারণ করা, টাইপ ব্যবস্থা পরিবর্তন করা, ইত্যাদি এবং এগুলি সবই প্রোগ্রাম নির্বাহ বা "রান" করার সময় সংঘটিত হয়।
চলমান ভাষা হলেই যে তার টাইপ ব্যবস্থা চলমান হবে এরকম নিশ্চয়তা নেই। তবে বেশির ভাগ চলমান প্রোগ্রামিং ভাষায় চলমান টাইপকৃত (dynamically typed)।
জাভাস্ক্রিপ্ট, পাইথন, রুবি, পিএইচপি, লুয়া, পার্ল ইত্যাদি জনপ্রিয় চলমান প্রোগ্রামিং ভাষা। নিম্নলিখিত প্রোগ্রামিং ভাষাগুলো সাধারণত চলমান প্রোগ্রামিং ভাষা বলে মনে করা হয়:
তারামন বিবি

তারামন বেগম (১৯৫৭ - ১ ডিসেম্বর ২০১৮) যিনি তারামন বিবি নামে অধিক পরিচিত, বাংলাদেশের স্বাধীনতা যুদ্ধের একজন বীর নারী মুক্তিযোদ্ধা। স্বাধীনতা যুদ্ধে তার সাহসিকতার জন্য ১৯৭৩ সালে বাংলাদেশ সরকার তাকে বীর প্রতীক খেতাব প্রদান করে। ১৯৭৩ সালের সরকারি গেজেট অনুযায়ী তার বীরত্বভূষণ নম্বর ৩৯৪। গেজেটে নাম মোছাম্মৎ তারামন বেগম।
তারামন বিবি ১৯৫৭ সালে কুড়িগ্রাম জেলার চর রাজিবপুর উপজেলার শংকর মাধবপুর গ্রামে জন্মগ্রহণ করেন। তার বাবার নাম আবদুস সোহবান এবং মায়ের নাম কুলসুম বিবি।
তারামন বিবি ১১ নং সেক্টরে নিজ গ্রাম কুড়িগ্রাম জেলার শংকর মাধবপুরে ছিলেন। তখন ১১ নং সেক্টরের নেতৃত্বে ছিলেন সেক্টর কমান্ডার আবু তাহের। মুহিব হাবিলদার নামে এক মুক্তিযোদ্ধা তারামন বিবিকে মুক্তিযুদ্ধে অংশ নেওয়ার জন্য উৎসাহিত করেন। যিনি তারামনের গ্রামের পাশের একটি ক্যাম্পের দায়িত্বে ছিলেন। তিনি তারামনকে ক্যাম্পে রান্নাবান্নার জন্য নিয়ে আসেন। তখন তারামনের বয়স ছিলো মাত্র ১৩ কিংবা ১৪ বছর। কিন্তু পরবর্তিতে তারামনের সাহস ও শক্তির পরিচয় পেয়ে মুহিব হাবিলদার তাকে অস্ত্র চালনা শেখান।
পরবর্তীতে সহকর্মীদের কাছ থেকে অস্ত্র চালনার প্রশিক্ষণ নিয়ে তাদের সাথে অনেক যুদ্ধে অংশগ্রহণ করেন ও গুরুত্বপূর্ণ ভূমিকা পালন করেন।
বাংলাদেশ স্বাধীনতা লাভের পর ১৯৭৩ সালে তৎকালীন সরকার মুক্তিযুদ্ধে তারামন বিবিকে তার সাহসীকতা ও বীরত্বপূর্ণ অবদানের জন্য “বীর প্রতীক” উপাধিতে ভূষিত করেন। কিন্তু ১৯৯৫ সাল পর্যন্ত তাকে খুঁজে বের করা সম্ভব হয়নি। ১৯৯৫ সালে ময়মনসিংহের আনন্দমোহন কলেজের বাংলা বিভাগের অধ্যাপক ও গবেষক বিমল কান্তি দে প্রথম তার সন্ধান পান। এ কাজে বিমল কান্তিকে সহায়তা করেন কুড়িগ্রামের রাজীবপুর কলেজের অধ্যাপক আবদুস সবুর ফারুকী।
এরপর নারীদের অধিকার নিয়ে কাজ করা কয়েকটি সংগঠন তাকে ঢাকায় নিয়ে আসে। সেই সময় তাকে নিয়ে পত্রিকায় প্রচুর লেখালেখি হয়। অবশেষে ১৯৯৫ সালের ১৯শে ডিসেম্বর তৎকালীন বেগম খালেদা জিয়ার সরকার এক অনাড়ম্বর পরিবেশে আনুষ্ঠানিকভাবে তারামন বিবিকে বীরত্বের পুরস্কার তার হাতে তুলে দেন। তারামন বিবিকে নিয়ে আনিসুল হকের লেখা ‘বীর প্রতীকের খোঁজে’ নামক একটি বই রয়েছে। আনিসুল হক রচিত ‘করিমন বেওয়া’ নামক একটি বাংলা নাটকের কেন্দ্রীয় চরিত্র ছিলেন তারামন বিবি। 
তারামন বিবির স্বামীর নাম আবদুল মজিদ। এই দম্পতির এক ছেলে ও এক মেয়ে রয়েছে। ২০১৮ সালে মৃত্যুর পূর্ব পর্যন্ত তিনি কুড়িগ্রামের রাজিবপুরে স্বামী ও দুই সন্তান নিয়ে বসবাস করতেন। 
তারামন বিবি দীর্ঘদিন ধরে অসুস্থায় ভুগছিলেন। ১লা ডিসেম্বর ২০১৮ সালে তিনি নিজ বাসায় মৃত্যুবরণ করেন। রাষ্ট্রীয় মর্যাদায় তাকে রাজিবপুর উপজেলার কাচারীপাড়া তালতলা কবরস্থানে সমাধিস্থ করা হয়।
সিতারা বেগম

ডা. ক্যাপ্টেন সিতারা রহমান একজন নারী মুক্তিযোদ্ধা। ১৯৭১ সালের বাংলাদেশের স্বাধীনতা যুদ্ধে বিশেষ অবদানের জন্য তিনি বীর প্রতীক উপাধিতে ভূষিত হন।
সিতারা রহমান ১৯৪৬ সালের ৫ সেপ্টেম্বর কিশোরগঞ্জে জন্ম সিতারা বেগমের। বাবা মোহাম্মদ ইসরাইল এবং মা হাকিমুন নেসা। তবে বৈবাহিক সূত্রে তিনি সিতারা রহমান নামে পরিচিত। এসময় তার বড় ভাই এটিএম হায়দারও সেনাবাহিনীতে কর্মরত ছিলেন। স্বাধিকার আন্দোলনের উত্তাল দিনগুলোতে কুমিল্লা সেনানিবাসে কর্মরত ছিলেন সিতারা।। তিন বোন ও দুই ভাইয়ের ভেতর তিনি ছিলেন তৃতীয় ।তার বাবা মোঃ ইসরাইল মিয়া পেশায় ছিলেন আইনজীবী। তার সাথে কিশোরগঞ্জে সিতারা বেগম শৈশব কাটান। সেখান থেকে মেট্রিক পাশ করার পর হলিক্রস কলেজে থেকে ইন্টারমিডিয়েট পাশ করেন এবং ঢাকা মেডিকেল কলেজে ভর্তি হন। ঢাকা মেডিকেল থেকে পাশ করার পর তিনি পাকিস্তান সেনাবাহিনীর সেনা মেডিকেলে (আর্মি মেডিকেল) লেফটেন্যান্ট হিসাবে যোগ দেন। ১৯৭০ সালের উত্তাল দিনগুলোতে সিতারা বেগম কুমিল্লা ক্যান্টনমেন্টে নিয়োজিত ছিলেন। সেই সময় তার বড় ভাই মুক্তিযোদ্ধা মেজর এ.টি. এম.হায়দার পাকিস্তান থেকে কুমিল্লায় বদলি হয়ে আসেন। তিনি কুমিল্লার ৩য় কমান্ডো ব্যাটেলিয়নে যোগ দেন। ১৯৭১ সালের ফেব্রুয়ারিতে সিতারা ও তার ভাই হায়দার ঈদের ছুটি পালন করার জন্য তাদের কিশোরগঞ্জের বাড়িতে যান।কিন্তু সেই সময়ে দেশ জুড়ে অসহযোগ আন্দোলন শুরু হয়ে গেছে।হায়দার তার বোনকে ক্যান্টনমেন্টে আর ফিরে না যাবার জন্য বলেন।পরবর্তিতে তিনি তার বোন সিতারা, বাবা-মা ও কয়েকজন মুক্তিযোদ্ধাকে পার্শবর্তী দেশ ভারতে পাঠান। কিশোরগঞ্জ থেকে মেঘালয়ে পৌছাতে প্রায় দুই সপ্তাহ সময় লেগে যায়।
যুদ্ধাহত মুক্তিযোদ্ধাদের চিকিৎসার জন্য মেলাঘরে "বাংলাদেশ ফিল্ড হাসপাতাল" নামে ৪৮০ শয্যার একটি হাসপাতাল ছিলো। ঢাকা মেডিকেলের শেষ বর্ষের অনেক ছাত্র সেখানে ছিলো। ক্যাপ্টেন ডা. সিতারা সেক্টর-২ এর অধীনে সেখানের কমান্ডিং অফিসার ছিলেন। তাকে নিয়মিত আগরতলা থেকে ঔষধ আনার কাজ করতে হতো। হাসপাতালে একটি অপারেশন থিয়েটার ছিলো। যুদ্ধাহত মুক্তিযোদ্ধা, বাঙালি ছাড়াও সেখানে ভারতীয় সেনাবাহিনীর লোকজন চিকিৎসাসেবা নিত। ১৯৭১ সালের ১৬ ডিসেম্বর ডঃ সিতারা রেডিওতে বাংলাদেশ স্বাধীন হবার সংবাদ শুনে ঢাকা চলে আসেন। পরবর্তীতে ১৯৭৫ সালে তার ভাই মেজর হায়দার নিহত হলে ডা. সিতারা ও তার পরিবার বাংলাদেশ ছেড়ে চলে যান এবং মার্কিন যুক্তরাষ্ট্রে স্থায়ীভাবে থাকা শুরু করেন।
১৯৭১ সালে মহান মুক্তিযুদ্ধে ক্যাপ্টেন ডা: সিতারা বেগমের অবদানের জন্য তৎকালীন সরকার তাকে ‘বীর প্রতীক’ উপাধিতে ভূষিত করে।
ওয়েম্বলি স্টেডিয়াম

ওয়েম্বলি স্টেডিয়াম একটি ফুটবল স্টেডিয়াম, যা ইংল্যান্ডের রাজধানী লন্ডনের ওয়েম্বলিতে অবস্থিত। এর আসন সংখ্যা ৯০,০০০ যা ইউরোপের স্টেডিয়ামগুলোর মধ্যে দ্বিতীয় বৃহত্তম (প্রথম স্থানে থাকা ন্যু ক্যাম্পের পরেই) এবং সব আসন ঢাকার সুবিধাযুক্ত পৃথিবীর সর্ববৃহৎ স্টেডিয়াম। এটি চালু হবার পর থেকে একে "নতুন ওয়েম্বলি স্টেডিয়াম" নামে ডাকা হচ্ছে পুরাতন মূল ওয়েম্বলি থেকে পার্থক্য বোঝানোর জন্য।
পুরাতন ওয়েম্বলি স্টেডিয়াম (যার আসল নাম ছিল এম্পায়ার স্টেডিয়াম) পৃথিবীর সবচেয়ে বিখ্যাত ফুটবল স্টেডিয়ামের মধ্যে একটি। এটি ছিল ইংল্যান্ড জাতীয় ফুটবল দলের নিজস্ব মাঠ এবং ভৌগোলিক দৃষ্টিকোণ থেকে এটি ফুটবলের জন্মভূমি নামেও পরিচিত। এটি ইউরোপীয়ান কাপ ফাইনাল আয়োজন করেছে রেকর্ড ৫ বারের মত এবং বিশ্বের যে সতেরটি স্টেডিয়ামে ফিফা বিশ্বকাপ ফাইনাল অনুষ্ঠিত হয়েছে তার একটি। ২০০৩ সালে সম্প্রসারনের উদ্দেশ্যে পুরাতন ওয়েম্বলি স্টেডিয়াম ভেঙ্গে ফেলা হয় এবং নতুন বর্তমান স্টেডিয়ামের কাজ শুরু করা হয়। ২০০৬ সালে স্টেডিয়ামটির কাজ শেষ হয়। তবে স্টেডিয়ামটি উদ্বোধন হয় ২০০৭ সালে এফএ কাপ ফাইনাল আয়োজনের মাধ্যমে। ২০০৭ সালের ৯ মার্চ আনুষ্ঠানিকভাবে স্টেডিয়ামের চাবি ফুটবল এসোসিয়েশনের হাতে অর্পণ করা হয়।
এএফসি এশিয়ান কাপ

এএফসি এশিয়ান কাপ একটি ফুটবল প্রতিযোগিতা যার আয়োজন করে এশিয়ান ফুটবল কনফেডারেশন। এই প্রতিযোগিতার বিজয়ী দল এশিয়ার চ্যাম্পিয়ন হিসেবে গণ্য হয় এবং পূর্বে ফিফা কনফেডারেশন্স কাপ খেলার যোগ্যতা লাভ করত। এই প্রতিযোগিতার পরের আসর পশ্চিম এশীয় রাষ্ট্র কাতারে অনুষ্ঠিত হয়েছিল, যারা ২০২২ ফিফা বিশ্বকাপ সফলভাবে আয়োজনে সক্ষম হয়েছিল।
১৯৫৬ সাল থেকে এশিয়ান কাপ চার বছর অন্তর অন্তর অনুষ্ঠিত হচ্ছে। ২০০৪ সালের আসর পর্যন্ত এইভাবেই চলে। যেহেতু একই বছরে অলিম্পিক প্রতিযোগিতা ও ইউরো অনুষ্ঠিত হয় তাই এশিয়ান কাপের সময়সূচী কিছুটা পরিবর্তন করা হয়েছে। ফলে ২০০৮ সালে অনুষ্ঠিতব্য এশিয়ান কাপ ২০০৭ সালে শুরু হয় এবং এরপর আবার চার বছর পর পর এটি চলছে।
এশিয়ান কাপ এশিয়ার শীর্ষ দলগুলো দখল করে রেখেছে। জাপান, কোরিয়া, ইরান, কুয়েত ও সৌদি আরবের জাতীয় দলগুলো প্রায় প্রতিবছর ফাইনালে ওঠে।তবে এই ফেডারেশনের নতুন সদস্য অস্ট্রেলিয়া এশিয়ার পরাশক্তি হয়ে উঠেছে।
২০১৯ সালের টুর্নামেন্টে তৃতীয় স্থান নির্ধারক খেলা হয়নি।
বর্তমানে প্রতিযোগিতা শেষে ছয়টি পুরস্কার দেওয়া হয়:
বিশ্বের দ্বিতীয় সবচেয়ে পুরোনো মহাদেশীয় আন্তর্জাতিক ফুটবল প্রতিযোগিতাকেও কম বিতর্ক সহ্য করতে হয়নি। এএফসি এশিয়ান কাপের বিপুল উপস্থিতি আকর্ষণ করতে অক্ষমতা, রাজনৈতিক হস্তক্ষেপ, এএফসি সদস্য রাষ্ট্রগুলির মধ্যে ভ্রমণের উচ্চ খরচ এবং বিভিন্ন সংস্কৃতির সমালোচনা এশিয়ান কাপে তুলে ধরা হয়েছিল।
এএফসি এশিয়ান কাপ রাজনৈতিক হস্তক্ষেপের অসংখ্য উদাহরণ দিয়ে চিহ্নিত। এর মধ্যে একটি ছিল ইসরায়েলের ক্ষেত্রে, যেহেতু দলটি এএফসি-এর সদস্য ছিল কিন্তু ইয়োম কিপপুর যুদ্ধের পরে এবং আরব এএফসি সদস্যদের কাছ থেকে ক্রমবর্ধমান শত্রুতার কারণে, ১৯৭৪ সালে ইসরাইলকে এএফসি থেকে বহিষ্কার করা হয়েছিল এবং ১৯৯০ সালে উয়েফা সদস্যপদ দেওয়া পর্যন্ত তাকে ওএফসি-তে প্রতিদ্বন্দ্বিতা করতে হয়েছিল।
এদিকে, সৌদি আরব ও ইরানের মতো অন্যান্য এএফসি টুর্নামেন্টেও একই ধরনের ঘটনা বিদ্যমান। ইরানে সৌদি কূটনৈতিক মিশনে ২০১৬ সালের হামলার পর, সৌদি আরব ইরানের বিরুদ্ধে খেলতে অস্বীকৃতি জানিয়েছিল এবং এমনকি প্রত্যাহার করার হুমকিও দিয়েছিল, পরে আন্তর্জাতিক স্তরে বিষয়টি গড়িয়ে দিয়েছিল।
২০১০ ফিফা বিশ্বকাপ-এর জন্য যোগ্যতা অর্জনের সময় দুই কোরিয়ার মধ্যে উত্তেজনা উত্তর কোরিয়াকে দক্ষিণ কোরিয়ার দলের হোস্টিং থেকে প্রত্যাহার করে এবং দক্ষিণ কোরিয়ার পতাকা প্রদর্শন এবং তাদের জাতীয় সঙ্গীত বাজানো অস্বীকার করে। ফলস্বরূপ, উত্তর কোরিয়ার হোম ম্যাচগুলি সাংহাইতে স্থানান্তরিত হয়।
কম দর্শক ও এএফসি এশিয়ান কাপের আরেকটি সমস্যা। ২০১১ এএফসি এশিয়ান কাপ চলাকালীন, ফুটবলের সামান্য আগ্রহ এবং এশিয়ান দেশগুলির মধ্যে ভ্রমণের উচ্চ খরচের কারণে ভিড়ের কম রেকর্ড নিয়ে উদ্বেগ ছিল যার ফলে অস্ট্রেলিয়ার তৎকালীন কোচ হোলগার ওসিয়েক দাবি করেছিলেন যে স্টেডিয়ামগুলি পূরণ করতে কাতার সশস্ত্র বাহিনী ব্যবহার করা হয়েছিল। কেবল নান্দনিকতার জন্য, অস্ট্রেলিয়ার আন্তর্জাতিক ব্রেট হলম্যান মন্তব্য করেছেন, "বিশ্বব্যাপী এটি একটি ভাল টুর্নামেন্ট হিসাবে স্বীকৃত নয়"।
শতকোটি

এক শতকোটি (১,০০,০০,০০,০০০) হচ্ছে সে স্বাভাবিক সংখ্যা যেটি ৯৯,৯৯,৯৯,৯৯৯-এর পরবর্তী এবং ১,০০,০০,০০,০০১-এর আগের সংখ্যা। শর্ট স্কেল পদ্ধতিতে একে এক বিলিয়ন ও লং স্কেল পদ্ধতিতে একে এক হাজার মিলিয়ন বলা হয়।
বৈজ্ঞানিকভাবে একে লেখা হয় এভাবে: ১০। একে মেট্রিক উপসর্গ গিগা দিয়ে বোঝানো হয়।
১,০০০,০০০,০০০ (১০) সংখ্যাটি কত বড় বোঝার জন্য নিচের বিষয়গুলো দেখা যেতে পারেঃ
In terms of distance:
In terms of finance:
In terms of count:
A is a cube; B consists of ১০০০ cubes of type A. C consists of ১০০০ Bs; and D ১০০০ Cs. Thus there are ১ million As in C; and ১,০০০,০০০,০০০ As in D. Likewise, there are ১,০০০,০০০,০০০ cubic millimeters in a cubic meter.
কাজল (প্রসাধনী)

কাজল(ইংরেজি: Kohl)এক ধরনের চোখের প্রসাধনী। কাজল দিয়ে শিশু বাচ্চাদেরকে কারও নজর এড়ানোর জন্য ফোঁটাও দেওয়া হয় যা ঐতিহ্যগতভাবে রসাঁজন হয়রান দ্বারা তৈরি করা হয় (SbS)। এটা ব্যাপকভাবে দক্ষিণ এশিয়া, মধ্যপ্রাচ্য, উত্তর আফ্রিকা, আফ্রিকার হর্ন ব্যবহার করা হয়। এটা বেশিরভাগ নারী, কিন্তু কিছু পুরুষ ও শিশুদের দ্বারা ব্যবহৃত হয়। কাজল একটি দীর্ঘ সময় জন্য একটি প্রসাধন হিসেবে ভারতে ব্যবহৃত হয়েছে। উপরন্তু, মায়েরা জন্মের পর শীঘ্রই তাদের শিশুর চোখে সুর্মা দেয়। কিছু বাচ্চার চোখ শক্তিশালী করার জন্য দেয় অন্যরা বিশ্বাস এটা কুনজর দ্বারা অভিশপ্ত হওয়া থেকে শিশুর প্রতিরোধ করবে.
সরল যন্ত্র

পদার্থবিজ্ঞানের ভাষায় সরল যন্ত্র (simple machine) এমন একটি যান্ত্রিক ব্যবস্থা যা বলের দিক অথবা পরিমাণ পরিবর্তন করে।
সাধারণভাবে বলা যায় সবচেয়ে সরল উপায়ে যান্ত্রিক সুবিধা ব্যবহার করে বলবৃদ্ধি করার ব্যবস্থাকে সরল যন্ত্র বলে
সরল যন্ত্র একটিমাত্র বলের ক্রিয়ার মাধ্যমে একটি কাজ করে। উক্ত যন্ত্রের উপর বল প্রযুক্ত হলে তা কাজ সম্পাদন করে এবং এর ফলে নির্দিষ্ট দূরত্ব আতিক্রান্ত হয়। সম্পাদিত কাজ অতিক্রান্ত দূরত্ব ও প্রযুক্ত বলের গুণফলের সমান। কোন একটি নির্দিষ্ট উদ্দেশ্য সাধনের জন্য প্রয়োজনীয় কাজের পরিমাণ ধ্রুবক। অবশ্য প্রয়োজনীয় বলের পরিমাণ অপেক্ষাকৃত অধিক দূরত্বের উপর কম বল প্রয়োগ করে কমানো যেতে পারে। দুইটি বলের পরিমাণের অনুপাতকে যান্ত্রিক সুবিধা বলা হয়ে থাকে।
প্রথাগতভাবে সরল যন্ত্র বলতে রেনেসাঁ যুগের বিজ্ঞানীদের সংজ্ঞায়িত নিম্নোক্ত ৬টি যন্ত্রকে বোঝায়ঃ: 
আসলে এই ছয় প্রকারের সরল যন্ত্রই হচ্ছে আধুনিককালের সব জটিল যন্ত্রের মূল। এদেরকে বিভিন্নভাবে ব্যবহার করে জটিল ও উন্নত যন্ত্র তৈরি করা হয়েছে।
মুখতারান মাই

মুখতারান বিবি (مختاران بی‌بی, জন্ম. ১৯৭২, অন্য নাম মুখতার মাই, মুখতিয়ার বা মুখতারান) একজন পাকিস্তানি নারী, যার জন্ম পাকিস্তানের মুজাফফরগড় জেলার জাতৈ তহসিলের মীরওয়ালা গ্রামে। স্থানীয় উপজাতীয় বিবাদ ও উপজাতীয়দের পঞ্চায়েতের আদেশের ফলে মুখতারান গণধর্ষণের শিকার হন। মানবাধিকার লঙ্ঘনকারী এই ঘটনাটি আন্তর্জাতিক মহলে আলোড়ন সৃষ্টি করে, এবং পরবর্তীতে পাকিস্তানের আদালতে মুখতারান বিবিকে ক্ষতিপূরণ প্রদান করা হয়। এই অর্থে তিনি মুখতার মাই নারী কল্যাণ সংস্থা নামে একটি শিক্ষা ও আশ্রয় প্রদানকারী সংস্থা গড়ে তুলেন।
২০০৭ সালের এপ্রিল মাসে মুখতারান বিবি ইউরোপীয় ইউনিয়নের কাউন্সিল অফ ইউরোপ হতে নর্থ সাউথ পুরস্কার লাভ করেন। ২০০৫ সালে গ্ল্যামার ম্যাগাজিন তাকে "গ্লামার উইমেন অফ দি ইয়ার" বা বর্ষসেরা নারী হিসাবে নির্বাচিত করে। নিউইয়র্ক টাইমসের তথ্যানুসারে তার জীবনী ফ্রান্সে সর্বাধিক বিক্রিত বইয়ের তালিকায় ৩য় স্থানে রয়েছে।
মাইয়ের ১২ বছরের ভাই আবদুল শাকুরকে (বা শাকুর) তিন বাল্ক মাস্তোই অপহরণ করেছিল। তাকে একটি চিনির ক্ষেতে নিয়ে যাওয়া হয়েছিল যেখানে তাকে গণধর্ষণ এবং বারবার নিপীড়িত করা হয়। ছেলেটি ঘটনাটি নিয়ে চুপ থাকতে অস্বীকার করলে তাকে মাস্তোয়ী আবদুল খালিকের বাড়িতে বন্দী করে রাখা হয়। পুলিশ তদন্তে এলে শাকুরের পরিবর্তে খালিকের বোন সালমা নাসিনের সাথে তার সম্পর্কের অভিযোগ ওঠে যে সে সময় তার ২০ দশকের শেষ দিকে ছিল। শাকুরকে তখন ব্যভিচারের অভিযোগে গ্রেপ্তার করা হলেও পরে তাকে ছেড়ে দেওয়া হয়। পরবর্তী বিচারে শাকুরের ধর্ষণকারীদের তাৎর্যপূর্ণ অপরাধে দোষী সাব্যস্ত করা হয় এবং পাঁচ বছরের কারাদণ্ডে দণ্ডিত করা হয়।
নাসিনের সাথে শাকুরের কথিত সম্পর্কে মস্তোই উপজাতি কাউন্সিল (জিরগা) আলাদাভাবে সভা করেছে। তারা উপসংহারে পৌঁছে যে শাকুরের নাসীনকে বিয়ে করা উচিত এবং মাইয়ের (একজন গুজার উপজাতি) একজন মস্তোইয়ের সাথে বিয়ে করা উচিত। ব্যভিচারীদের অবশ্যই ব্যভিচারের শাস্তি পেতে হবে এই বিশ্বাসের কারণে গ্রামবাসীরা এই উপসংহারটি প্রত্যাখ্যান করেছে। মাইকে ভাইয়ের কর্মের জন্য কাউন্সিলের কাছে ক্ষমা চাইতে বলা হয়েছিল। তিনি যখন পৌঁছেন তখন তাকে একটি কাছের কুঁড়ে ঘরে টেনে নিয়ে যাওয়া হয় যেখানে ৪ জন মস্তোই পাল্টা প্রতিশোধ নেওয়ার জন্য তাকে গণধর্ষণ করে এবং আরো ১০ জন লোক তাকে দেখেছিল। ধর্ষণের পর তাঁকে উলঙ্গ অবস্থায় পুরো গ্রাম ঘোরানো হয়। আদালতে তার জামাকাপড় প্রমাণ হিসাবে উপস্থাপন করা হয় এবং মুক্তার ও তার পোশাকের রাসায়নিক বিশ্লেষণের পরে কমপক্ষে দুটি বীর্যের দাগ প্রকাশিত হয়।
পরের দিনগুলিতে কাহিনীটি পাকিস্তানে খবরের শিরোনামে পরিণত হয়েছিল এবং কয়েক মাস ধরে তা থেকে যায়। ৩রা জুলাই বিবিসি গল্পটি গ্রহণ করেছিল। টাইম ম্যাগাজিন জুলাইয়ের মাঝামাঝিতে ঘটনাটির উপর একটি গল্প সম্প্রচার করে।
মান্নে সিগবান

কার্ল মান্নে ইয়রি সিগবান ()(৩ ডিসেম্বর, ১৮৮৬ - ২৬ সেপ্টেম্বর, ১৯৭৮) বিখ্যাত সুয়েডীয় পদার্থবিজ্ঞানী যিনি ১৯২৪ সালে পদার্থবিজ্ঞানে নোবেল পুরস্কার লাভ করেন। এক্স-রশ্মি বর্ণালী বিশ্লেষণে তার মৌলিক গবেষণার জন্য নোবেল পুরস্কারে সম্মানিত হন। তিনি সুইডেনের ও্যরেব্রো শহরে জন্মগ্রহণ করেন। তার কনিষ্ঠ পুত্র কাই সিগবান ১৯৮১ সালে পদার্থবিজ্ঞানে নোবেল পুরস্কার লাভ করেন।
দর্শনের ইতিহাস

দর্শনের রয়েছে দীর্ঘ ইতিহাস। দর্শন চর্চার শুরু সম্ভবত প্রাচীন গ্রিস থেকে; তবে তা অবশ্যই পাশ্চাত্য দর্শনের ইতিহাস। প্রাচ্যে আর্যদের মধ্যে, চীনদেশে দর্শনের চর্চা স্বাধীনভাবেই ছিল। বার্ট্রান্ড রাসেলের মতে, "দর্শন চর্চার জন্য একটি জাতিকে ন্যুনতম সভ্যতা অর্জন করতে হয়।" খ্রিস্টপূর্ব ষস্ঠ শতাব্দীতে দর্শনের সূচনা হয় বলে দর্শনের ঐতিহাসিকগন মনে করেন; তবে তার প্রকৃতি সবকালে সবযুগে এক ছিলোনা। সমাজ সভ্যতার বিবর্তনে বিভিন্ন বৈষয়িক বাস্তবতার নিরীখে দার্শনিক আলোচনার বিষয়বস্তু, পদ্বতি তথা প্রকৃতির উল্লেখযোগ্য পরিবর্তন লক্ষ্য করা যায়।
পাঁচ শতাব্দিতে রোম সাম্রাজ্যের পতনের সাথে সাথে পাশ্চত্য দেশ গুলোতে দর্শন চর্চা আশ্রয় গ্রহণ করে যুক্তিহীন চার্চীয় ধর্মের কাছে।যার ফলে এ যুগের দর্শন আলোচনা হয়ে পরে ধর্মভিত্তিক।
মধ্যযুগের দর্শন চর্চা ছিলো স্বাধীন চিন্তার অনপস্থিতি, গীর্জার প্রাধান্য ও অন্ধ বিশ্বাস নির্ভর। ইশ্বর , আত্মা, পরকাল, মঙ্গল, অমঙ্গল ইত্যাদি যে সমস্ত জিনিস ধর্ম তত্বে আলোচিতো হয় সেই আলোচনাই প্রাধান্য পেয়েছে। এবং ধর্মীয় সীমার বাইরে কোনো আলোচনা বা মতবাদ সীমালংঘন হিসেবে বিবেচিত হতো।
মধ্যযুগের দারশনিকদের মধ্যে অগাষ্টিন, সেন্ট টমাস একুইনাস, সেন্ট আনসেলম এরা ছিলেন উল্লেখযোগ্য।
মধ্যযুগীয় দর্শন

খ্রীস্টপূর্ব ষষ্ঠ শতাব্দি থেকে গ্রিক গণ স্বাধীনভাবে যে দর্শন চর্চা করে এসেছিলো, রোম সাম্রাজ্যের পতনের সাথে সাথে তা নিশ্চল হয়ে যায়। ৫২৯ খ্রী: রোমান সম্রাট জাষ্টিনিয়াস সকল গ্রিক স্কুল ভেঙ্গে দেন। স্বাধিনভাবে দর্শন চর্চার পঠ রূদ্ধ করার ফলে দর্শন হয়ে পড়ে ধর্ম ভিত্তিক। এরুপ চলতে থাকে ষোল শতক পর্যন্ত। ঐতিহাসিকগণন পাঁচ থেকে ষোল শতক পর্যন্ত এ যুগ কে দর্শনের মধ্যযুগ বলে অভিহিত করেন।
মধ্যযুগীয় দর্শন সাধারণত ২ ভাগে বিভক্ত: ১ প্রাচীন যাজকদের যুগ। ২ স্কলাষ্টিক যুগ।
প্রাচীন যাজক যুগ
ষষ্ঠ থেকে নবম শতাব্দী পর্যন্ত এই যুগ বিস্তৃত। এ যুগের সর্বশ্রেষ্ঠ চিন্তাবিদ ও প্রকৃত দার্শনিক হলেন সেন্ট অগাস্টিন।
স্কলাস্টিক যুগ
নবম থেকে চতু্র্দশ শতাব্দি পর্যন্ত এই যুগের বিস্তৃতি ধরা হয়। এই যুগের দর্শন মুলত: ধর্মযাজক ও সন্যাসীদের দর্শন। সেন্ট আনসেলম ও সেন্ট টমাস একুইনাস এই যুগের শ্রেষ্ঠতম দার্শনিক।
গণ্ডার

গণ্ডার ( বা "Rhino") এক প্রকার স্তন্যপায়ী প্রাণী। এটি রাইনোসেরোটিডি পরিবারের অন্তর্গত। গণ্ডারের দুইটি প্রজাতির মধ্যে একটি আফ্রিকা মহাদেশে বাস করে। পাঁচ প্রজাতির মধ্যে চারটিই ইতোমধ্যে বিলুপ্তির সম্মুখীন। ইতিমধ্যেই বেশ কিছু গবেষণা থেকে জানা যায় একটি গণ্ডারের স্মরণ কাল এর স্থায়িত্ব হলো ৩ ঘন্টা এর মানে হলো ৩ ঘন্টা পরে এদের সাথে ঘটে যাওয়া ঘটনা তারা মনে করতে পারে না। 
সাদা গণ্ডারের দক্ষিণী প্রজাতি সম্পূর্ণ ভাবে সুরক্ষিত আছে। কিন্তু উত্তুরে প্রজাতি মহাবিপন্ন, বিলুপ্তির পথে।
ভারতীয় গণ্ডার সবচেয়ে কম বিপদগস্ত। যা সংকটাপন্ন অবস্থায় আছে। তারপর কালো গণ্ডার যা মহাবিপন্ন। এদের সংখ্যা ২০০০ এর থেকেও কম। তারপর সুমাট্রান ও জাভা গণ্ডার। তারাও মহাবিপন্ন। সুমাট্রান গণ্ডারের সংখ্যা ১০০ এর থেকেও কম। আর জাভা গণ্ডারের সংখ্যা ৬০ এর থেকেও অনেক কম।
গণ্ডারের ৫টি প্রজাতি হচ্ছেঃ